
III. 

Parker meghalt 1859-ben május 10-én Olaszországban, a kü- 
lönválásnak, melyet a rabszolgaság ellen intézett támadásával meg 
lehet, hogy elősegitett, az előestéjén. Azt mondják, hogy utolsó per- 
czében ezt mondotta volna: ,két Parker van, az egyik kimulik Olasz- 
országban, a másik mély gyökeret vert Ámerikában, élni fog oda túl, 
elvégzi a maga munkáját." A haldokló jóslata beteljesült, de megle- 
het, más értelemben, mint a melyet ő annak tulajdonitott. Parker 
inkább él, mint valaha az Egyesült Államokban, azon fölény által, 
melyet meggyőződéseihez való hajthatatlan ragaszkodásával, az igaz 
és helyes iránt való szeretetével és azon tántorithatatlan hitével szer- 
zett, hogy a hit és tudomány összeegyeztethetők. De a mi kedvencz 
tanát illeti, a nélkül, hogy megengednők, a mit legutóbbi életirói, 
hogy ma éppen oly hévvel védelmezné a tapasztalati módszer el- 
sőbbségét, el kell ismernünk, hogy az intuitio bölcselme nem felelt 
meg prófétája utolsó ohajtásának. 

A rabszolgaság eltörlése a transcendentalismus nagy győzedel- 
me, de egyszersmind hanyatlásának kezdete is volt. Népszerüségét 
. nagyobbára annak a lágymelegségnek lehet tutajdonitni, a melyet 
csaknem mindenik megtelepedett egyház tanusított a rabszolgaság 
veszélyének ostromlásában. Midőn ez a gyülöletes intézmény a pol- 
gári háboru lángjai közt megsemmisült, a transcendentalismus a maga 
hivei egy részénél elvesztette kiváló befolyását. Másrészről az indi- 
vidualismus, mely végczélja volt, mindig nagy akadályúl szolgált, va- 
lamint a terjesztése érdekében tett kisérleteknél, ugy abban is, hogy 


erőit csoportosítsa. — Sajátlag az volt a czélja, — a mint Johnson 
Sámuel mondja — hogy minden egyes embert oda vezéreljen, hogy 


egymagára egy egyház legyen; ez az egyház terén bárminő állandó 
szervezkedésnek elvileg való elvetése volt. Azonban vallóinak nagy 

része soha sem szakitott az unitárismussal, a melyet tanaik bölcsője 
gyanánt tekintettek, és azok közül a független gyülekezetek közül, 
melyeket némelyek Parker utánzására alapitottak, keveset találunk 
olyant, melynek élete tartós lett volna. 

Végül is ellenhatásnak tekinthetjük az érzéki módszer túlzásai 
ellenében, és miként minden ellenhatás, túlment a határokon. Nem elé- 
gedvén meg azzal, hogy a psychologia fontosságát s annak szüksé- 
gét állítsa, hogy ismereteink alakitására belső észleleteinkhez kell 
folyamodnunk, valamint a szellemnek azt a képességét, miszerint az 
oly ismereteket alkothat, melyek nem lehetnek az érzéki tapasztalat 


kizárólagos eredményei, a helyett, hogy az erkölcsi szabadság léte- 


zését és a kötelesség parancsoló voltát állítsa, azt követelte, hogy 
az emberi lélekben megtalálta a vallási és erkölcsi igazságnak teljes 
és csalhatatlan fogalmát. Ezáltal a sensualismus uj támadására al- 
kalmat nyujtott, éppen akkor, midőn ez megerősödve a szemléleti 
tudomány által valósított mesés felfedezések által azt követelte, hogy 
a mindenség synthesissét adni tudja. Az a fegyver, a mely a Kant 
iskolájának Locke párthivei felett a győzelmet biztosította, annak 
bebizonyitása volt, hogy az emberi lélekben oly eszmék vannak, me- 
lyek nem a tapasztalat utján jutottak abba. Korunk neosensualisrau- 
sa megcserélte a vita terét azáltal, hogy az a priori ismereteknek 
az egyénben való létezését, a faj által a multban gyüjtött tapaszta- 
latoknak az örökösödés rendén való átszármaztatása által magyarázta 
meg. És a midőn ez által a lélek autonomiáján rést tört, kérdésessé 
tette ha nem is az ercdeti ok létezését — a melyet az energia foly- 
tonosságáról való elméletnek felállításával megközelithetlen multba 
helyezett — legalább a végokok szükséges voltát, a melyeket a kö- 
zeghez való alkalmazkodás törvénye és az erősebb túlélése által el- 
enyésztetett. Ezen megujult alakban annyival inkább el kellett terjed- 
nie az Egyesült-Államokban, mert a Darwin, Tyndall és Spencer te- 
kintélye alatt lépett fel ott. 

Könynyü megfogni, hogy a tudományos sensualismusnak e visz- 
szavágása nem lehetett hasznukra a theologiai sensualismus régi hi- 
veinek. A transcendentalisták bizonyos mértékben még ragaszkodtak 
a keresztény traditiókhoz. Emerson, kinek kereszténységét a conser- 
vativek kétségbe vonták, Jézust az emberiség legfőbb tanitójának 
tartotta, és Parker, kit istentagadónak tekintettek, Krisztus erkölcsi 
tanítását egynek tartotta az absolut vallással. Ellenben az uj iskola 
végletekig hajtván birálati rombolásának munkáját, a kereszténység 
alapítóját egészen megfosztotta dicsfényétől s olyannak tekintette, a 

milyen Buddha, Zoroaster, Mózes, vagy Mahomet. A polgárháboru 
bevégeztével tehát az unitáriusok határozottabban pártokra voltak 
szakadva, mint az előtt bármikor. A baloldalon voltak a szabadel- 
vűek, a kik már el kezdették fogadni a liberalisok" elneve- 
zést; a jobb oldalon a régi iskolához tartozó conservativek (old 
fashioned unitarians). Meglehet, hogy ezek nem hirdették többé az ed- 
de a kijelentés hitelességének hivését most is a kereszténység sark- 
kövének tartották. Amazok azt állították, hogy a bibliának csalha- 
tatlansága, sőt annak erkölcsi értéke felett való véleménykülönbség 
nem akadály a vallásos testvériségben. 

Doctor Bellows 1874-ben azt inditványozta, hogy minden uni- 
tárius egyházak követei gyüljenek egybe, egy állandó szövetkezetbe, 
hogy emberbaráti, tanitási és propagándai munkálkodásoknak na- 
gyobb egységet adjanak. Az ideiglenes gyülés, mely mindenik egy- 
háznak és helyi társulatnak három-három küldöttéből alakult New- 
Yorkban augustus első napjaiban 1865-ben gyült öszsze. De az elté- 
rések ismét feltüntek, midőn az uj társulatnak elveit, sőt a nevét is 
meg kellett állitni. Végül, miután egy hoszszu hitvallást, melyet a 
szélső jobb párt nevében M. A. Low szerkesztett, mellőztek és ki- 
mondották, hogy az elvi határozatok nem kötelezők a kisebbségre 
nézve, a küldöttek, hihetőleg inkább a kiegyezés okáért megszavaz- 
. tak egy nyilatkozatot, a melyben hangsulyozták a , kötelességet, mely 
az Úr Jézus Krisztus minden tanitványát arra kötelezi, hogy életö- 
ket és minden tehetségeiket Istennek szolgálatára és az ő fia orszá- 
gának megalapitására szenteljék." Ez a kifejezés gyanut keltett a 
radikalisoknál, kik abban Krisztus iránti tiszteletet láttak és a kö- 
vetkező gyülésen, a mely Syracuseban 1866-ban october 10-én nyilt 
meg, egyik legkiválóbb képviselőjük Francis Ellingwood Abbot azt 
ajánlotta, hogy ama bevezetés helyett fogadjanak el egy nyilatkoza- 
tot, mely szerint: ,a kereszténység tárgya a szeretetnek, az egyenes 
lelküségnek és igazságnak a terjesztése", és ,hogy a gondolkodás 
teljes szabadsága minden embernek, joga és kötelessége", és végül 
,hogy a vallási szervezetet inkább a szellem egységére, mintsem a 
hit egyformaságára kell alapitni" Végül Abbot azt inditványozta, 
hogy e kifejezést: független egyházak, tegyék a conferencia 
ezimében levő keresztény egyházak helyett. 

Meglehet, hogy a mult évben Abbot inditványait elfogadták 
volna, mert sajátlag csak az unitarismusban egy félszáz tapaszta- 


. lata által megszentelt statusguo megtartását czélozták. De mi- 

után a conferencia hivatalosan kitüzte a maga zászlóját, nevének 
és programmjának ez a megváltoztatása, bizonyosan a Krisztus és 
keresztény hagyományok megtagadásának tartatott volna. Az egyetlen 
engedés, melynek elfogadására hajlandó volt, abból állott, hogy cZi- 
méhez (az unitárius egyházak nemzeti értekezlete) 
hozzá tegye e szavakat: és más keresztény egyházak. Ez 
előzékenység volt az universalisták és mindazon más szabadelvü 
egyházak irányában, a melyek belső fejlődésükben lassan-lassan az 
unitárius tanokhoz közeledtek. De Abbot midőn látta, hogy ajánla- 
tait elvetették, kilépett az unitáriusok közül s több szabadelvü tár- 
sával, kiknek azonban nem kellett szükségesképpen követni az ő 
kilépését, a következő évben Bostonban megállapította a Free re- 
ligious Association (szabad vallási társulat) czimü társasá- 
got, melynek az volt a czélja, hogy minden vallási közösség mellő- 
zésével valósítsa a syracusei értekezlet által elutasított programmot. 

Való, hogy az unitáriusok hibáztak a logika ellen akkor, mi- 
dőn egyfelől az ész teljes fenségét proclamálták; más részről azt ál- 
litották, hogy az unitárismus a kereszténység vallási és erkölcsi fel- 
sőbbségének a hivésében áll. Helye volt tehát egy oly szélesebb körü 
szervezkedésnek, a mely a szabad vizsgálódás elvét szélső következ- 
ményeivel egyetemben elfogadja s nyitva legyen ne csak a , Jézus 


tanitványai", hanem ,az igazság minden tanitványai" előtt is — le- 
gyenek bár keresztények, zsidók, buddhisták, mohamedánok, sőt posi- 


tivisták — csakhogy az igazság szeretetében és a jóság után való 
vágyakodásban egyek legyenek. A , szabad vallás" szerzői nem köve- 
telték tőlük, hogy egyéni hitüket, sőt még valamely vallási társulat- 
hóz való tartozásukat is feláldozzák; csak azt kivánták, hogy , szel- 
lemi, minden dogmai türelmetlenségtől ment alapon" egyesüljenek 
velök. A szabályok 1. czikkelye szerint a társulat czélja: ,a tiszta 
vallás gyakorlati érdekeinek ápolása, a szellemi rokonszenvnek (fel- 
lowship in spirit) gyarapitása és a vallási érzésnek, valamint 
a vallási történelemnek tudományos tanulmányozása." 

Az első gyülés, mely Bostonban 1867-ben május 30-án tarta- 
tott, a mozgalom intézőinek nagy győzelme volt. Felhivásukra nem- 
csak az unitárius gyülekezetekhez tartozó sok pap és világi ember 
jelent meg, hanem mások is sokan, kik mint a legkülönbözőbb fele- 
kezeteknek, ugymint az universalistáknak, a hicksistáknak (haladó 
guáckerek) zsidóknak, sőt még a spiritistáknak szabadelvü elemei közül 
ismeretesek voltak és felkérettek. A társulat egy unitárius papot, a 
ki később New-Yorkban egy független gyülekezetet alakitott, 0. B. 

Frothingham urat választotta elnöknek ; titkárrá pedig az ő egyik hi- 
vataltársát New-Bedfortban W. J. Pottert, a kit rövid időn Kitörül- 
tek az unitárius papok hivatalos jegyzékéből, mivel nem akarta, hogy 
kereszténynek nevezzék. 

Évi rendes gyülésein kivül, a melyek viták és felolvasások tar- 
tása végett tartatnak, a szabad vallási társulat az ország különböző 
városaiban értekezleteket, felolvasásokat rendezett és propagandája 
ügyében számtalan füzetet nyomatott és osztott ki. Közlönye a Bos- 
tonban megjelenő Index, ez egy heti szemle, melyet rendre szer- 
kesztettek Abbot, Potter, Underwood, s a mely mintául szolgálhat 
mindkét világrészben a szabad gondolkodás közlönyeinek, a benne 
közlött czikkek vonzalmas voltáért, eszméi terjedelmességeért s min- 
denek felett emelkedett moraljáért. 

Tizennégy év óta, mióta a ,szabad vallás" megalakult, mun- 
kálkodása egyszersmind positiv és negativ, — negativ a mennyiben 
a rationalismus terjesztésével mindegyre gyengiti a dogmatikai fele- 
kezetek alapját, — positiv a maga czéljában, a mennyiben tagjai 
vallási tevékenységének közös czélt jelöl ki. Azon mozgalmak közül, 
melyeket ugyszólva mintegy oda lökött, megemlítendő a szab ad 
liga, melyet Abbot szervezett, hogy az amerikai törvényhozás tel- 
jes secularizatióját teljesen kivivja. Az egyháznak az államtól való 
különválása Amerikában nem oly teljes, mint azt velünk sokan el- 
hitetni szeretik. Való, hogy a vallásközségek akaratuk szerint kor- 
mányozzák magukat, másfelől a polgári hatóság semmiféle segedel- 
met sem nyujt azoknak. De mind a mellett, hogy a régi állami egy- 
házak egy félszázzal ezelőtt már eltüntek, a polgári intézkedése- 
ken még most is érezhető a kereszténység. A kongresszusnak és a 
törvényhozásoknak ma is éppen ugy meg van a magok papja, mint 
a hajós és szárazföldi seregnek, vagy a fogházaknak. Az iskolák na- 
gyobb részében még mindig olvassák a bibliát. Az isteni szolgálatra 


alapok nagyobbára adómentesek. Az Istenre való hivatkozás 


szánt ; 
mindig kötelező. 


a törvényszéki, valamint közigazgatási eskünél is 
Az istenkáromlásról szóló törvények még nincsenek rendes uton el- 
törölve. Némely államban a törvényszékek, habár közvetve, kezet 
nyujtanak a vasárnap megülésére. Egy törvényszék 1880-ban még 
elezettség képpen sem tartotta kötelesnek egy oly 
adósság megfizetését, mely vasárnap hajtatott végre, és egy utazónak, 
a ki egy vasuti szerencsétlenség közben megsebesült, nem itélték 
meg kártérítési követelését abból az okból, mert az Ur napján nem 


kellett volna vasúti vonatra ülnie. 


természetes köt 

A liga követelései viszszhangra találtak még a papságnál 1s, S 
azon szellemeknél, a kik az állam és egyház különválásáról való ame- 
rikai elvet a maga teljességében valósitani vágytak. Fájdalom, az Egye 
sült-Államokban is, miként mindenütt, vannak oly sötét eltorzult szel- 
lemek, kik a szabadosságot szabadságnak tekintik; a kik mindig ké- 
szek, hogy a vallást és moralt egynek tartsák oly egyházias kormány- 
nyal, a milyent az évszáz előhaladása már rég elitélt. A ligának 1878- 
ban Syracuseban tartott közgyűlésén a radikalisoknak, kezet fogva 
a szabad szeretet pártolóival, kik a társulatba belopozkodtak, sike- 
rült többséget szerezni annak, hogy a programmba felvétessék azok- 
nak a törvényeknek teljes eltörlése, melyek az aljas irodalom terjesz- 
tését és a vallásellenes munkák kiadását tiltják. Abbot, a ki haszta- 
lan törekedett, hogy e kétféle bün között különbség tétessék, kilé- 
pett a társulatból, követve mindazoktól, kiket a , szabad vallás" moz- 
galmai érdekeltek. A ,szabadelvü liga" megkisérlette, hogy uj- 
ból szervezkedjék Robert Ingersoll ezredes elnöksége alatt, a ki az 
istentagadóknak a feje az Egyesült-Államokban, nagyon elmés és szel- 
lemes conferentier; ismeretei kissé felületesek, erkölcsössége azonban 
kérdés felett áll. Később az 1880-ban tartott ülésen is a határtalan 
szabadság pártfelei érvényre juttatták nézeteiket és az új elnök kö- 
velte Abbot példáját. A liga nem birta meg e csapást. 


IV. 


Doctrinális szempontban a ,szabad vallás" abból az elvből in- 
dul ki, hogy nekünk vallási érzelmeink vannak és hogy ezeket az 
érzelmeket erkölcsi és értelmi tehetségeinkkel összhangzatosan fej- 
lesztenünk kell az egyén és a társadalom lehető legnagyobb javára. 
Oda utasitja tehát hiveit, hogy tudományosan tanulmányozzák azo- 
kat az elemeket, melyek a vallások közös alapjait teszik, s hogy 
részrehajlás nélkül igyekezzenek megismerni azokat az igazságokat, 
melyek az embernek a mindenségben való helyét és hivatását meg- 
határozzák. Azonban a vallási különböző rendszerek és módozatok 
felett nem nyilatkozik, nem is nyilatkozhatik a nélkül, hogy szerepe 
szelleme ellen ne vétsen. Ezért a szabad vallási társulat 
csak arra szoritkozott, hogy szabad szószéket biztosítson eszméik ki- 
fejtésére és közlésére mindazoknak, a kik azt gondolták, hogy a val- 
lási kérdések észszerü megoldásához valamivel járulhatnak ; el lehet 
mondani, valóságos hiányt pótolt az amerikai társadalomban. 

Azon kevés számu helyi gyülekezetek közül, a melyek a sza- 
bad vallás védelme alatt alakultak, egyet jegyeznek meg Dorchester- 

ben, Minnesota államban, a mely gyülekezetet egy nő: Bisbee Klá- 
ra aszszonyság vezeti. Ez a gyülekezet mintegy ötven családból áll, 
melyeket nagyobbára az unitáriusok meg az episkopalisták és spiri- 
tisták közül toborzottak. Csak akkor lehet az embernek fogalma ar- 
ról a dicséretes tevékenységről, mely ezt a papnőt kiemeli, ha az 
Index 1882. évi junius 29. számából megtudja, hogy ő tartja az 
isteni tiszteletet, orgonál, vezeti az énekkart, elmondja predikatioját, 
elnököl a gyermekek vasárnapi iskolájában és a felserdültek iskolá- 
jában előadást tart a vallások történelméből. Egy másik , szabad val- 
lási" gyülekezet van Providenceban, Rhode Island államban, mely 
1881-ben papja számára megkapta azt a jogot, hogy törvényes há- 
zasságokat köthessen, a mi eddig csak a vallásos társulatok szabály- 
szerüen kirendelt papjainak vagy a felsőbb törvényszék tagjainak 
volt a kiváltsága. Ez alkalommalaszabadvallásigyűülekezet 
papja, F. A. Hinkley-és azon biztosok között, kik a végre voltak ki- 
küldve, hogy meggyőződjenek arról, vajjon a , szabad vallás" vallás-e, 
egy párbeszéd fejlődött ki, a mely különös világot vet azon maga- 
tartásról, melyet a hivek a sajátlag ugynevezett theologiai kérdések- 
kel szemben elfoglalnak. Mivel a gyülekezet szabályai a gyülekezet 
foglalkozása tárgyául kizárólag ,az erény gyakorlását, az igazság ta- 
nulmányozását és az ember testvériségét jelelik ki", a bizottmány 
elnöke azt jegyezte meg, miszerint ő nem tudja felfedezni, hogy a 
kérők isteni tisztelete tulajdonképpen kit illet ? — Tisztelendő Hink- 
ley ur: , Mint egyének a szabad vizsgálódás minden árnyalatát kép- 
viseljük, mint gyülekezetnek saját vallási tiszteletünk van. Mindenik 
józan ember elismer egy rajtunk kivül, vagy felettünk levő hatalmat. 
(a Power over and above us.) Mi azt állítjuk, hogy a dolgok 
nagy elvét megismertük akkor, a midőn e hatalmat elismerjük, ha- 
bár nem oly módon ismerjük el, mint a többi egyházak." Egy tag: 
, Mit imádnak önök?" Hinkley: Kész vagyok megmondani önnek ; 
de ugy gondolom, nem tartozik az állam illetékességébe annak meg- 
határozása, hogy az embereknek mit kell hinni és mit hihetnek." 
A tag: Ugy értesültem közelebbről, miszerint ön azt mondotta volna, 
hogy nem ismerik el sem az Istent, sem a Krisztust, sem a bibliát." 
Hinkley: Azt mondottam, hogy mi nem ismerhetjük el azokat ugy, 
miként a hitvallások. Mi egy oly liatalmat ismerünk el, mely az em- 
berek felett áll és munkálkodik." A tag: ,A mit önök hatalomnak 
neveznek, az-e, a mit mások Istennek neveznek." Hinkley: , On de- 
finiálni kezd ; mihelyt ezt teszi, ki nem egyeztethető eltérésekre ta- 


lál az egyházban is, miként kivül." Meg kell említenünk, hogy a ké- 

relmezők támogatást találtak több episkopalis, congregationalis és 
unitárius egyházhoz tartozó pap részéről. Látható ebből, hogy a val- 
lási türelem nem fajult el Roger Vilmos régi telepében. 

Azokhoz a gyülekezetekhez, melyek egyenesen a ,szabad val- 
lás" elvén alakultak, hozzájok kell még számitanunk némely, min- 
den vallási elnevezéstől független községet, a milyen a new-bedfordi 
első gyülekezet, a mely papja William J. Potter mellett nyilatkozott, 
midőn ezt az unitárismus soraiból kitörölték. Erről a gyülekezetről, 
mely a XVIII. száz elején alakult, tartják, hogy a kalvinista eredetü 
gyülekezetek közül legelsőbben tüzte ki az unitárismus zászlóját, mert 
1810-ben szakitott az orthodoxiával, tehát kilencz évvel Channing- 
nek ama beszéde előtt, mely a szakadásra a határozott jelt megad- 
ta. Nagyon érdekes volna végig kisérni az eszmék mozgalmának azon 
változásait, melyek egy oly gyülekezetet az amerikai egyházi rendes 
viszonyok közt a legszigorubb calvinismusból a legteljesebb szabad- 
elvüségig vezéreltek. Ezen fejlődés különböző fokozatai a szertartás 
folytonos módosulásaiban tünnek fel; ily fokozatok: a kommunika- 
loktól követett hitvallás tágasiítása, a kommunikalók és nem kom- 
munikalók, valamint az egyház, meg a polgári társulat tagjai közt 
való különbségtétel megszünése, az urvacsorai sacramentumnak átválto- 
zása az egyház alapítójának emlékére tartott ünnepélye, a keresztény 
symbolismus helyett isteni tisztelet tartása a vallási és társadalmi 
nagy reformatorok tiszteletére. : 

New-Yorkban az ,ethikai müvelődés" érdekében alakult egy tár- 
sulat, mely bár független a , szabad vallási társulattól", mégis megér- 
demli, hogy első sorába tétessék azoknak a gyülekezeteknek, melyek 
a szabad vallás zászlóját kitüzték. Papja — jobban mondva igazga- 
tója — Felix Adler 1880-ban és 1881-ben még elnök is volt a Free 
religious association közgyüléseiben, a melyben ő különösen 
az erkölcsjavitó és humanus irányt képviseli, tehát az idézett pro- 
grammnak azt a részét, a mely a vallás gyakorlati érdekeit tartja 
szem előtt. El keii ismernünk, hogy legfenyegetőbb esély a jövőben 
az, hogy ha a positiv vallások gyengülése a velök oly sokáig egy- 
befüződött moralitás emelkedésében akadály lenne. ; 

A rationalisták felismerték e veszélyt az Egyesült-Államckban, 
ugy, miként Európában ; azonban a mig itt arra törekedtek, hogy a" 
moralt a vallástól független elvekre alapitsák, amott ez utóbbit alá- 
rendelni törekesznek az elsőnek. Legalább ez azon irány, melynek 
napjainkban Adler tanár a kitünő hirdetője. Adler fiatalember, mysti- 
kus physionomiája egy apostoli fejet juttat eszünkbe. Apja New-York- 

ban a legfőbb synagogában papi tisztet teljesitett. Maga is papi pá- 
lyára szánta magát, de Németországba menvén tanulmányai befejezé- 
se végett, ott oly rationalis meggyőződést szerzett, mely elzárta előtte 
apja pályáját. Az Egyesült-Allamokba 1873-ban történt visszatértével 
tanári állomást vállalt a Cornelli-egyetemben, mely állomását három 
év mulva elhagyta, hogy New-Yorkban egy uj vallási társulatot ala- 
pitson society for ethical culture (ethikai művelődési tár- 
sulat) czim alatt. A bölcselemben Adler egyénileg az intuitiv isko- 
lához tartozik, mert hiszi, hogy az emberi lélekben vannak bizonyos 
elemek, melyek előbbiek és fensőbbek minden egyéni vagy örökölt 
tapasztalatoknál. De a methaphysika terén szorosan ragaszkodik Kant 
postulatumaihoz, a nélkül, hogy tárgyilagos valóságot tulajdonítson 
az Istenről vagy halhatatlanságról való fogalomnak. ,En nem foga- 
dom el a theismust — mondja egyik felolvasásában — de az alap 
tulélheti az épületet-és használható lehet valamely uj épitkezéshez; 
erőmből ragaszkodom a theismus alkotásaihoz, a milyenek először ís 
az esetlegesség tagadása; az a meggyőződés, hogy a világban rend 
van; továbbá az a meggyőződés, hogy ez a rend jó, vagyis, hogy a 
világban haladás van." E szerint tehát nem az Isten, hanem az er- 
kölcsi törvény lenne a vallás tárgya; s a mi több, e vallás kiválóan 
gyakorlati lenne. , Midőn a vélemények eltérése folytonosan mindin- 
kább kitünik, akkor szükségesnek látszik az erkölcsi törvényt oda 
állitani, a hol vita tárgya nem lehet — a gyakorlatba. Az emberek 
addig vitatkoztak a törvény szerzője felett, mig magáról a törvény- 
ről megfeledkeztek. A mi kezdeményezésünk a lelkiismeretre való hi- 
vatkozás, több igazságnak követelése, több kötelességre való unszolás." 

Ezen elveire alapitotta Adler a maga társulatát New-Yorkban, 
az amerikai legelőrehaladottabb szellemü zsidókkal. Lassan-lassan , po- 
gányok" is csatlakoztak ahoz, kiket az ifju reformator növekedő hir- 
neve és eszméi terjedelmes volta vonzott oda; négy év óta a társu- 
latnak egy nagyobb helyiségbe kellett berendezkedni. Tényleg a leg- . 
népesebb , gyülekezetek" egyike New-Yorkban. , Szolgálattételei", me- 
lyek vasárnaponkint délelőtt tartatnak, egy felolvasásból állanak, or- 
gona nyitja meg és zárja be; de a közönség távoztával a tagok ma- 
gán gyűléssé alakulnak, hogy azokkal a különböző társadalmi mun- 
kákkal foglalkozzanak, a melyeket alapitottak ; ilyenek: a vasárnapi 
iskola a moral tanitására; egy a Froebel elvei szerint alapitott gyer- 
mekkert, egy ipariskola iparmuzeummal, s végül a házi szegények 
segedelmezése a város szegényebb részeiben. Vállalatainak sikere esz- 
köz volt a propagandára. a társaságra nézve, a mely ezáltal azok 
6 becsülését is megnyerte, a kik elveinek legnagyobb ellenségei. 

A szabad vallás befolyását nemcsak azokra a társulatokra kell 
szoritanunk, a melyek nevét vagy pártfogását elfogadták. A Free 
religious associaton az lett az unitarismusra nézve, a mi az 
unitarismus volt a többi vallásokra nézve — az értelmi szabadság 
kovászsza. Az unitáriusoknak, 1880-ról szóló évkönyvök szerint, 344 
gyülekezetök, 399 papjok van (ezek közt három nő), két theologiai 
iskolájok: egyik Harvardban, a másik Meadvilleben, egy havi szem- 
léjök, több heti folyóiratuk s számos vallási és. emberbaráti imtéze- 
tök. Attól lehetett tartani, hogy Abbot meg Potter kiléptével a nem- 
zeti conferentia ne térjen még inkább jobbra. De némi tapogatódzá- 
sok után a többség nem engendte, hogy tovább menjenek a dogma- 
tismus utján. A leghevesebb reactionariusok közül nehányan magok 
is kiléptek, jelesen Hepworth pap, a ki New-Yorkban egy független 
gyülekezetet alapitott, mely az orthodoxiával határos. A. szélső elemek- 
nek ez eltünése, elenyésztetvén a viszálkodás élességét, mely a con- 
ferentia megalakulása óta folytonosan tartott, megengedte az unita- 
rismusnak, hogy gyakorlati foglalkozásokba központositsa tevékeny- 
ségét, a mi arra kényszeriti, hogy a Free religious association által 
elfoglalt állásponthoz közeledjék. Ennek tagjai közt harmincznál több 
unitárius pap van. Ez utóbbiak közül némelyek annyira mennek, 
hogy kathetrájokat néha rendelkezésére bocsátják valamely agnosti- 
kusnak, a milyen például Adler ; vagy valamely secularistának, a milyen 
Holyoake, a ki a British secular union elnöke, vagy valame- 
lyik szabadelvü rabbinak, a milyen Gottheil New-Yorkban. Hogy va- 
laki a nemzeti conferentiában résztvehessen, ezután elég ha keresz- 
ténynek mondja magát, mint tisztelendő Chadwick ur, a ki ezt az 
elnevezést mindazokra a szellemekre kiterjeszti, a kik a keresztény 
civilisatióból fejlődtek ki. Végre a conferentia 1882-ben september- 
ben tartott gyülésében megszavazott egy javaslatot, mely szerint: ,a 
mi szervezetünk intézményei, habár jórészt egyházaink többségének 
a véleményét képviselik, nem alkotnak az ünitarismusra nézve kö- 
telező tanokat; s nem azért alkottuk, hogy valakit kizárjunk azok 
közül; a kiknek, ha hitök különbözik is a miénktől, de magok álta- 
lában rokonszenveznek terveinkkel és gyakorlati czéljainkkak"  Ám- 
bár az uj-angliai államokban van ma is az unitarismus főhadiszállá- 
sa, még sem tartotta meg ott az arányt a népesség szaporodásával. 
Bostonban magában, a hol — bár harmincz gyülekezetök van, nem 
terjedett el a nép alsóbb osztályában, a hol az irlandi sok kivándorló 
jelentékenyen kifejlesztette a katholicismus erejét, a felsőbb osztályo- 
kat pedig az episcopalis egyház tériti el tőlük, a mely mindinkább 

kezd felvettebb, divatosabb felekezet lenni az Egyesült-Államokban. 
E mellett maga Boston is megszünt az értelmi müveltség kizáróla- 
gos központja ,the hub of the univers" (a mindenség kerékfala) len- 
ni, miként az értelmesség terén kevésbé megáldott szomszédai ne- 
vezték el. Egy részről a luxus terjedése és a társadalom léhasága 
némileg megtámadta az erkölcsök egyszerüségét és az erkölcsi élve- 
zetek kivánását, a melyek a Calvinus-féle theologia szigoruságából 
fenmaradtak ; másrészről New-York, Chicago, Saint-Louis és más kö- 
zelebbről nagyokká lett városok elkezdették tőle vitatni az irodalom 
és az amerikai gondolkodás vezetésének egyedáruságát. 

Szerencséjére az unitarismus a belsőbb államokban termékeny 
tért talált müködésére, a hol egyszerre kettős szükségnek felelt meg : 
az értelmi szabadságnak és a vallási müvelődésnek. Nem kell cso- 
dálnunk, ha ottan még függetlenebb jellemet öltött, mint a, keleti ál- 
lamokban. A keleti unitariusok conferentiája kihányta 
szervezetéből azt a bevezetést, a mely oly sajnálatos meghasonlást 
idézett elő a nemzeti conferentiában 1865-ben. Főbb közlönye az 
Unity, melyet tiszt. L. Jones ur igen széles látkörben szerkeszt, 
éppen a szabad vallás e jelszavát vette fel: , Vallási szabadság, er- 
kölcsiség és testvériség (Freedom, character and fellowship in religion)" 
Egyes egyházak, sőt egész gyülekezetek és társulatok, a milyenek: 
a michigani és kansasi unitariusok conferentiája, 
meg az Illinoisi szabad vallási társulatok szövetke- 
zete, nyilván hirdetik: ,hogy készséggel befogadnak mindenkit, kik 
azt hiszik, hogy köztök valami jót tehetnek, vagy valami jóban Té- 
szesülbetnek." 

Az az eszmeáramlat, mely az unitarismust felszabaditotta, más 
vallási felekezetekben is hasonlóan érezhető. A guákerek haladó tö- 
redéke (progressiv friends), mely évi gyüléseit Longwoodban, Pennsyl- 
vania államban tartja, teljesen elfogadta a , szabad vallás" programm- 
ját, a menynyiben utolsó közgyűlése vázlatából meg lehet itélni. , En- 
nek a társulatnak a tárgya — mond az — egy oly vallásnak a mü- 
velése, mely egy a testi, erkölcsi és szellemi javakkal. A dogmákra 
való tekintet nélkül közremunkálásra hivjuk fel mindazokat, kik azt 
óhajtják, hogy a világ jobb legyen és a kik az igazságot többre be- 
csülik minden dogmánál és minden felekezetnél." 

Az universalisták közt is, a kik az örök kárhozat ellen tett 
ellenmondásból fejlődtek, s a kiknek — mint mondják — mintegy 
ezer gyülekezetök van, hasonlóan van egy előrehaladott párt, mely 


rokonszenvez a ,szabad vallási" mozgalommal, 

Ezt állíthatjuk a spiritista községekről, a milyen a keleti álla- 
mokban nagyon sok van, s a melyek M. 0. B. Frothingham szerint 
egy millió hivet számlálnak. Azonban ezt a spiritismust nem olyan- 
nak kell néznünk, a milyent Európában ismerünk, ha tudniillik egyik 
legmelegebb védelmezőjének, Giles B. Stebbis urnak következő meg- 
határozásából itéljük meg : , Minden spiritista szükségesképpen a, , sza- 
bad vallás" hive, mert a spiritista bölcselem a maga széles látköré- 
vel és ecclectismussában nem ismer sem határt, sem korlátot, s mert 
az emberi lélek intuitioin, a tapasztalat igazságain s a tudományos 
vizsgálódás következtetésein kivül semmi más tekintélyt sem ismer." 

Végül a zsidóság jelentékeny töredéke, bár nem mond le tör- 
ténelmi elnevezéséről, nehogy ugy lássék, mintha a társadalmi előité- 
lettel szembe, mely még az ujvilágban is meg van, szégyellené ősei 
nevét, megragadta az alkalmat, hogy a vallásos testvériség gyakorlati 
terén találkozzék annak a civilizatiónak értelmi és erkölcsi erőivel, 
a melybe egészen beléolvadott. A , reformált" zsidókat értjük, kik az 
Egyesült Államokban egyre szaporodnak és a kik bár nem követték 
Adlert az erkölcs-vallásba, de a kik mégis szakitottak a synagoga 
dogmatismussával. Ez a reform, mely a száz elejével azzal kezdő- 
dött, hogy az isteni tiszteletnél a héber nyelv helyett a közönséges 
nyelvet használta, lassanként oda haladott, hogy a régi zsidóságot 
jellemző számtalan egészségi, szertartási és társadalmi szabályokat 
eltörölte és felhagyott a modern szellem által elitélt dogmákkal; a 
milyen a prophetiák bételjesedése. Sok rabbi már kétségbe vonja a 
biblia csalhatatlanságát, sőt vannak, a kik tagadják az isten szemé- 
lyiségét, a semita-hitvallások e szegletkövét. S. W. Sonnesheim rabbi 
a Free religious association hetedik ülésében ki is nyilatkoztatta, hogy 
a reformált zsidó vallás teljesen egy a ,szabad vallás" jelen moz- 
galmával. 

Kétség kivül azok a positiv szellemek, kiknek sem kedvök, sem 
idejök theologiai kérdésekbe mélyedni, a conservativek, kik az isme- 
retlen iránti bizalmatlanságokbaa kötelességöknek tartják, hogy aty- 
jok hitéhez ragaszkodjanak, a sceptikusok, a kik arra szoritkoznak, 
hogy az isteni tiszteletet a társas élet oly elemének tartsák, mely az 
ifjuság növelésére és családi innepélyek megtartására szükséges ; szó- 
val a nemzet nagyobb része még sokáig fog ragaszkodni a positiv 
kereszténység különböző formáihoz annyival inkább, mert a. protes- 
táns papság — különösen Amerikában — nem törekszik arra, hogy 
uralkodó befolyást gyakoroljon a magán- vagy a köz-életre. ÜSSSÖL 


1) A templomba való járás az Egyesült-Államokban az utolsó időkig foly- 
. tonosan növekedett, ha hitelt adhatunk a Spears Róbert által SÉTECÉSÉ ii 

látjuk, hogy az orthodox felekezetek közt is mutatkozik az a hasz- 
nossági áramlat, a melyet a ,szabad vallás" teremtett. Toegueville 
már korábban megjegyezte, hogy az amerikai predikátorok a helyett, 
hogy a jövő élettel sokat foglalkozzanak, szakadatlan visszatérnek a 
földre s mondhatni megerőltetésbe kerül nekik, hogy szemeiket arról 
elforditsák. 

Ha az ember az amerikai hétfői lapokban azoknak a jelenté- 
kenyebb beszédeknek a kivonatát olvassa, a melyeket az az előtti 
napon a számtalan felekezetek papjai elmondottak, egészen megle- 
petik, midőn látja, hogy a theologia a morálhoz képest minő kevés 
helyet foglal el azokban. A régi Calvinus-féle theologiát sehol sem 
tanítják a maga teljességében. Az örök kárhozat tüze is rosz izlésü 
okká vált, s"csak az izgató predikátorokra s a távol nyugaton mű- 
ködő missionariusoknak hagyják. A republikánus párt egyik tisztelt 
tagja New-Yorkban Thurlow Weed ezredes Ingersollhoz intézett fe- 
leletében igy nyilatkozik: , Papjaink ma már nem állapodnak meg 
és nem ragaszkodnak ugy, mint régen, a theologia sötét tételeihez ; 
napjainkban a pap a békességnek, szeretetnek és jóindulatnak a papja. 
Ez a nemzedék inkább szeretni és szolgálni törekszik a mi terem- 
tőnket és urunkat, mintsem elidegenedjék tőle." 

Az a tény, hogy az unitárius jobboldal, meg az orthodox szélső 
baloldal egyesüléséről komolyan beszélni lehetett, egymaga eléggé 
bizonyitja, hogy a felekezetek közti választó vonalak mennyire el 
kezdették veszteni merevségöket és határozottságokat. Minden neve- 
zetü protestans egyházban van tényleg oly párt, a mely a dogmák 
értelmezése és a vallásos munkálkodás terének terjesztésére törek- 
szik. A methodistáknál és presbyterianusoknál ez az irány a papok, 
sőt egyes községek ellen a gyülések és zsinatok alkalmával emelt 
szakadási vádak nagy számában nyilvánul. Az episcopalistáknál a r e- 
formált episcopális egyház különválását idézte elé, mely a 
broad church 7) szabad eszméi, valamint a hig church ritu- 
alis ujitásai ellen irányult. De leginkább észrevehető ez a congrega- 
tionalistáknál, kiknek nincs egyházi hatóságok, a mely egyházaikban 
a fegyelmet és a hit egységét fentartsa. Predikátoraik legnépszerüb- 


szet ehéot the. higelok ünitartan, doccAtuhhor] ín the modern 
times czimü könyvében nyujtott adatoknak. 

1) Broad church az angol püspöki egyház szabadelvü pártja, hová 
tartozott a hires westminsteri esperes Stanley is; High churc h, a ritualis 
párt, mely a katholicismushoz közeledik, ezek mellett az igazi orthodox-párt 
Low church nevet visel. 

bike, a hires Henry Ward Beecher a vallási kétkedésről leg- 
utóbb tartott predikátiójában ezt mondotta: ,Nem kell a hitetle- 
nek közé számitani azt, a ki az igazságosságban az emberi élet nagy 
czélját látja, s a ki arra törekszik, hogy a maga akaratát minél in- 
kább alárendelje erkölcsi érzésének." Nem azt hiszi-e az ember, hogy 
Pottert, vagy magát Adlert hallja? Beecher a mult septemberben le- 
mondott ugyan hivataláról, azon okból, mert a calvinismus főbb dog- 
máit nem akarta elismerni; gyülekezete azonban, mely New-Yorkban 
egyike a legnépesebbeknek és legjelentékenyebbeknek, egy határoza- 
tot szavazott meg, mely szerint: , Tisztelendő Beecher ur tanainak 
teljes és őszinte eléadása és megértése után nincs helye, hogy az ő 
szolgálatától magunkat megfoszszuk." A katholikusok is arra töre- 
kesznek Amerikában, hogy magokat feltüntessék jó munkáikkal, a 
humanismus: terjesztésével, iskoláik és nevelő-házaik jóságával, a szük- 
ség szerint egyesülvén a különböző protestans egyházak papságával, 
hogy valamely közerkölcsiségi, közegészségi, vagy jótékonysági vál- 
lalatot végrehajtsanak. 


V. 


Azon a ponton áll-e tehát Amerika, hogy a theologiát, sőt a 
metaphysikát is feláldozza a positivismus oltárán, hogy oly vallást 
állítson bé, a milyenről Comte képzelődött, tárgyul vevén az embe- 
riséget és a földi életet Isten és a jövő élet helyett? 


A következtetés nagyon vakmerő lenne. Kétségkívül az Egye- 
sült-Államokban sok oly szellemü ember van, kik rendszeres ellen- 
ségei minden onthologiai felfogásnak, miként minden vallási eszmé- 
nek, a kik az absolutnak, a meg nem ismerhetőnek még a nevét is 
száműzik, mert abban a theologia felé való közeledést látnak. Van- 
nak mások, kik még most is ragaszkodnak Voltaire meg Hobbes 
eriticismusához, nem kételkedvén, hogy a tudomány előhaladása meg- 
változtatta volna a problemák viszonyát. Ezt a töredéket képviseli a 
New-Yorkban megjelenő Truth Seeker (igazság kereső), meg a 
Bostonban megjelenő Investigator. A töredék főhadiszállása ab- 
ban az épületben van, a melyet a franczia convent egy amerikai tag- 
jának, Paine Tamásnak emlékére emeltek. Painenek Francziaország- 
ban egészen feledésbe ment bölcselme; az Egyesült-Államokban még 
mindig nagy szerepet játszik a vallási vitákban; e szerepet növeli 
egyfelől ellenségeinek boszankodása, másfelől bámulóinak lelkesülése. 
De a sajátképpen vett positivismusnak még azzal a józan és szigoru 
értelmezéssel is, melyet Littré a Comte Agoston tanának adott, sőt 

dd 


a comtismus ékesebb alakjában is, melynek Angliában némi si- 
kere volt, Amerikában nagyon kevés hive van annak az előszeretet- 
nek ellenére, a melylyel ott a positiv módszerek iránt viseltetnek. 
Az amerikai még a metaphysikában sem szereti a bőjtöt. A maga- 
sabb speculatio Amerikában soha sem kapott hatalmasabb lendüle- 
tet, mint napjainkban. A vallási irodalmon kivül a másodfoku mü- 
veltséggel biró helységekben is találunk lapokat, melyeknek már a 
czime is sokat jelentő, például az osceolai Platonist Missouri ált 
lamban; a Saint-Louisban megjelenő elméleti bölecselmi lap, 
melynek czélja Hegel tanainak terjesztése; a chicagoi vallá s-b ö I- 
cselmi lap, a melyet a mint mondják — legutóbb is kilencz- 
ezer példányban nyomtak. 

New-Yorktól San-Franciscoig, Chicagotól Cimcinnatiig, minden 
olyan városnak, a mely magáról tart valamit, megvan saját meta- 
physikai clubja vagy intézete. Leghiresebb az a bölcselmi iskola, me- 
lyet Massachusett államban Concórdban 1879-ben Bronson Alcott 
nyitott meg oly czélból, mely a tisztes öreg nyolczvan évének és ve- 
getarianus életmódjának, melynek több, mint negyven éve, hogy hi- 


ve, becsületére válik. 


Ugy látszik, a concordi iskola kisérlet arra, hogy a XIX. száz- 
ban az amerikai társadalomban ujból olyan akadémiai kertek ren- 


. deztessenek be, a milyekben olajfák árnyékában Plato és tanitványai 
. vitatkoztak. Minden nyáron, julius hónapban, a mindenség minden 


pontjáról értelmes sokaság gyül össze Concordban, Alcott birtokán a, 
gyümölcs-házba (Orchard House), hol a bölcselemből szabad elő- 
adások, vagyis felolvasások tartatnak. Leginkább abban különbözik 
a görög akadémiától, a mi előnyére szolgál, hogy ajtait nem zárja 
be a szépnem előtt, mely bőségesen is használja, ha hihetünk an- 
nak a tudósitásnak, a mely szerint a mult évben ott megjelent száz- 
ötvenből álló hallgatóságnak kétharmada nő volt. Mindennap két 
conferentia tartatik, egyik reggel kilencz órakor, a másik este hét 
órakor; időközben a tanulók és tanulónők jegyzeteiket hozzák Más 
be, vagy étkeznek, vagy a fenyvesben sétálnak, kicserélvén e. 
ket rendeltetésük nehéz problemái felett. A legkiválóbb felolvasók 
közt ott van B. Alcott mellett Dr. Jones, a Plato clubok alapi- 


. tója Illinois államban; Harris tanár, az elméleti bölcselmi lap 


tbe 


szerkesztője, Howe asszony, H. Channing, Emory tanár stb., maga 
Emerson is hallatta ott magát 1830-ban. 

Ezek a nevek elégségesen bizonyitják, hogy a Hegel böledeléte 
csaknem kizárólag uralkodik Concordban, ámbár 08 1258 MiDikoi 
a vélemények teljes szabadságát nyilvánitották. Különös jelensége a 

vallási mozgalomnak az Egyesült-Államokban, hogy a Hegel-féle böl- 
cselem akkor ujul fel ottan, a midőn Németországban Rosenkranz 
halála a Hegel-féle bölcselemre szánt utolsó széket is bezárta. Az 
Alcott által alapitott intézet hatása oly nagy lett, hogy az orthodo- 
xok szükségesnek tartották annak ellensúlyozására Greenwoodba, kö- 
zel New-Yorkhoz ,a keresztény-bölcselem számára" tanyát alapitani. 

A keleti vidékek kevésbbé müvelt népessége közt a vallási vál- 
tozandóság sokkal zajosabb és támadóbb alakot öltött. A Free re- 
ligious association egyik tagja az 1881-ben tartott gyülésen 
azt jelentette, hogy Kansasban a legkisebb helységben is sok olyan 
szabadelvü van, kik nemcsak minden egyháztól idegenkednek, ha- 
nem bármely létező vallási szervezeti formának is határozott el- 
lenségei. Égpen abban az ülésben egy másik szónok ezt illetőleg azt 
jelezte, hogy szabad ég alatt százanként tartatnak minden. felekeze- 
tiségtől független gyülések, a melyekbe ,hogy Isten előtt kibeszéljék 
a mi lelkükben van s a mit igazságnak hisznek" seregenként tódul- 
nak földmivesek, odahagyván barázdáikat, űzletemberek, elhagyván 
műhelyöket, nők, elhagyván a háztartás gondjait , mindnyájan a szel- 
lemi táplálékra való benső vágyakodás által vonzatva." E két érte- 
sítés közt nincs ellenmondás; inkább kiegészítik egymást: egyszer- 
smind azt is mutatják, hogy mennyire szomjuhoznak valamely uj 
hit után azok, a kiket a vallási régibb formák többé nem elégitenek 
ki. Ez némileg a végső határa annak az ellazulásnak és elmálásnak, 
a melyet a protestans szellem soha sem szünt meg folytatni a dog- 
matikai egyházak kebelében és a hitvallásokban; de az is megtör- 
ténhetik, hogy ez szükségesképpen átmenet lesz két vallási áramlat 
közt. 

Az az irány, mely még némely orthodoxok egyházában is a 
theologiát a keresztény munkásságban a második helyre szoritja, ég 
a mely a legteljesebben a Free religious association pro- 
grammjában nyilvánult, ha e szellemi forongással egyesül, nagyon 
könnyen az a vallási interregnum lehet, a melyet Emerson régóta 
megjósolt. Hihető, — s annak csak örvendhetünk, — hogy a vallás 
ezután megtartja azt a kiválóan gyakorlati és humanus jelleget, mely 
az Egyesült-Államokban napról- -napra mindinkább felismerhető azon. 
De az emberek mindig hajlandók lesznek hitök szerint csoportosulvui, 
és már még a Free religious association soraiban is hallja 
az ember, hogy a ,szabad vallás hivei egy uj vallási rendszert lesz- 
nek kénytelenek elfogadni." 

Meg lehet-e előre határozni, hogy honnan fogják meriteni en- 

nek az uj theologiának az elemeit? W. Potter szerint az intuitio és 
tapasztalati mostan versengő két iskola mindenikének szerepe lesz 
annak a bölcselemnek a megteremtésében, melynek az lesz rendelte- 
tése, hogy a , szabad vallás" megalkotását bevégezze. Mi osztjuk Pot- 
terrel azt a meggyőződést, hogy az intuitio módszernek szava lesz 
a psychologia jövendő fejlődésében, s távol vagyunk attól, hogy el 
ne ismerjük a szerencsés és tartós befolyást, melyet a transcenden- 
talismús az amerikai nemzet közszellemére gyakorolt. De még sem 
tagadhatjuk, hogy a német idealismus iskolája — mint bölcselem-, 
vagy vallásrendszer, az Egyesült-Államokban, miként Európában már 
le nem élte volna idejét. Régi bajnokainak csaknem mindenike hű- 
séges maradott fiatal kori hitéhez; azok, a kik még élnek, most is 
azt mondják, a mit ezelőtt harminczöt esztendővel mondottak, oly 
meggyőződéssel és hévvel, melyet sem az idő, sem az élet terhei, 
még a positiv tudományok előhaladása sem hűthettek le. De soraik 
egyre gyérülnek és annak a rövid feltünésnek ellenére, melyet a he- 
gelianismus Concordban tett, nem jönnek ujonczok azok helyébe, kik 
a más világban keresik reményeik valósulását. Azok közül a szám- 
talan gyülekezetek közül, melyek a transcendentalis mozgalom kö- 
vetkeztében alakúltak, kevéssel ezelőtt csak a Johnson Sámuel egy- 
háza állott fenn s ez is tartósságát hihetőleg csak papja személyes 
befolyásának köszönhette s félni lehet, hogy vele együtt eltünt. — 
Bostonban a 28-ik egyház még élő hivei minden vasárnap öszsze- 
gyülnek abba a tágas helyiségbe, a melyet a közháládatosság emelt 
a Parker emlékére. De azon a szószéken, melyről egykor alapítója a 
sensualismus rendszerét és tanait elitélte, az egyházi atyák, a kikre 
hivatkoznak és a kiket magyaráznak, Spencer és Huxley, Dalton meg 
Tyndall, George Lewes és Claude Bernard. Ez az idők jele. A kifej- 


lődés tana; ugy, a mint az Herbert Spencernek — a ki nagy hirte- 
lenséggel az amerikaiak uralkodó bölcsésze lett — legujabb genera- 


lizatiójából kikerült. Az Index jelenlegi szerkesztőinak egyike, B. F. 
Underwood azt állitotta, hogy e tant a Free Religious Asso- 
ciation tagjainak nagyobb része osztja. Itt azonban egy jellemző 
tünete mutatkozott az amerikai szellemnek, a mely mihelyt elfoga- 
dott az ó világtól valamely bölcselmet, azt azonnal vallássá változ- 
tatta, miként ez a német idealismussal is történt. Az evolutió tana 
is, mihelyt átplántaltatott az Egyesült - Államokba, a monismus 
methaphysikai alakját öltötte fel ott, mely távol áll a fla tőtázdtatás 
és spiritualisták közt folyó régi csatározástól, de következtetéseiben 


éppen annyira vallásos, mint a menynyire igéreteiben hűséges a po- 
Ál 

sitiv rendszerekhez. ,A rombolás kora elmult, irja Abbot 1875-ben 
Freedom and Fellowship in religion (Békesség és test- 
vériség a vallásban) czimü könyvének, melyet a szabad vallási tár- 
sulat adott ki, a bevezetésében — az alkotó kor megkezdődött. A 
tudományban a legnagyobb szellemek positiv általánositásokkal tün- 
nek ki; a bölcselemben a különböző irányok öszsze kezdenek haj- 
lani bizonyos központok felé. Az érzés és képzelődés magukhoz tér- 
vén abból a rázkódásból, a melyet a régi bálványok öszszeomlása 
okozott, bátran megkezdették népesiteni az eget-egy uj ideal nyil- 
vánulásaival." 

Ámbár Herbert Spencer kijelentette, hogy elutasitja a pantheis- 
must, miként a theismust és atheismust; de a fogalom, melyet a 
megismerhetetlenről felállított, — mely szerinte — oly titkos 
transcendentalis hatalom, a mely egyszersmind mindenütt jelenvaló és 
örökkévaló, a világ fenntartója és minden jelenségnek a forrása; ez 
a megismerhetetlenről való fogalom — mondjuk — nem nyujt alkalmat 
az olyan mysticismus kifejlődésére, a milyet a pantheistikus vallások- 
nál a véges és végtelen lény közt való közösség érzete elé szokott 
idézni. Ugy látszik, hogy az uj bölcselemnek éppen ez az oldala csá- 
bitotta el az amerikai szellemet. Kezdetben Herbert Spencer szemé- 
lyes barátja John Fiske tanár, kit az angol bölcselem legelső és leg- 
ékesszólóbb hivei egyikének tartanak, fejtette ki az evolutio synthe- 
sissét Cosmos bölcselem név alatt nem habozván elismerni, hogy 
az anyag és erő oly összeköttetésbe jöhetnek, mely anynyival felsőbb 
az embernél, a menynyivel ez felsőbb a jegecznél vagy algánál; el is- 
merte egy oly személytelen hatalomnak a létezését is, a mely a min- 
denség jelenségeiben öröktől fogva és átalánosan nyilatkozik. Ez a 
bölcselem csakhamar czélt ért és igen könnyen, meg lehet hogy ezi- 
mének: Cosmismu s, melyet a , Szabad vallás" védelme alatt alakult 
legelső gyülekezet — a Florenczi szabad vallási gyüleke- 
zet Massachusettsben — elfogadott, az lesz hivatása, hogy — mint 
Potter nem régen mondotta — egy uj vallásnak nevet adjon. Ha az 
ember végig nézi azokat az essayket ésaz Indexben minden nap 
elemzett és ismertetett felolvasókat, bizonyosan meg fogja lepni nem 
csak az, hogy mily sokan és minő hévvel ragaszkodnak az evolutio 
ily tanához, hanem még az is, hogy hivei minő eszközöket és mó- 
dokat találnak abban arra, hogy a vallási érzés előtt uj látkört tár- 


janak fel s annak legtulzottabb aspiratioit is kielégítsék. Kétség kit I 


vül e dolgozatok nagyobb részénék nincs egyéb értékök csak az, hogy 
az irány jelzésére szolgálnak; de ott vannak azok a munkák, a me- 


KEÜK a 


mikus tiszteletét. 

lyeket Abbot, W. Gannett, Savage irtak, ott vannak Potter, Frothingham, 
Chadwick stb. felolvasásai, melyek mind a bizonyitás nyomóssága, mind 
az eszmék emelkedettsége, mind pedig nyelvezetök költői volta miatt 
mindnyájan kitünők. Mindenesetre oly olvasmányok, melyeket ajánlami 
lehet mindazoknak, a kik attól félnek, hogy a tudományok modern 
eléhaladásában, meglehet azt az okot találni, a mely miatt mindaz, 
a mi az emberi szellem nagyságát és hatalmát teszi, hanyatlani kezdett. 

Az evolutio elmélete, miután oly papok, kik a kijelentés kivá- 
nalmaihoz kivánták alkalmazni, még néhány orthodox szószékre is 
bevették, ma már némely unitáriusoknál éppen a vallás lényege 
lett. — Tisztelendő Minot J. Savage, egy tekintélyes unitárius gyü- 
lekezetnek a papja Bostonban, lett annak ékesszóló, fáradha- 
tatlan apostola munkáival, milyenek: az evolutio vallása 
(1876); az evolutio morálja (1880) Az istenben való 
hit (1881). És a Szabad vallási társulat tagjai, kik legutóbbi köz- 
gyülésökben korunk moráljáról tartott értekezését hallgatták, abba a 
különös látványban részesültek, hogy egy keresztény pap, egy állitó- 
lagos istentagadóval, Adlerrel szembe azt állitotta, hogy a morálnak 
alapja a társadalmi haszon; eredete: a faj által szerzett tapasztalat. 
Igazán szólva, habár Savage az absolut és transcendentalis moral 
eszméjét teljesen elveti, mégis elismeri, hogy az emberiségnek a maga 
viselet törvényeire vonatkozó nézete és véleménye nagy változa- 
tosságában, a jó és rosz közt való különbségtétel elve, valamint a 
kötelesség eszméjének jelentősége, az emberben valami olyan állan- 
dót és szilárdot mutat, mint a milyen a kőszikla a tenger hullámai 
közt: 

Egyébaránt Savage nem vonakodik kimondani, hogy a Cosmis- 
mus a kereszténységnek szükséges kiegészitése és a vallási fejlődés- 
nek felsőbb foka. , Az összes vallásokat — mondja gyülekezete előtt 
1880-ban tartott egyik predikatiójában — három osztályba lehet so- 
rozni: ugymint a mindenségben feltünő jelenségek tisztelete; az em- 
beri ideal tisztelete; végül a harmadikat tudományos, vagyis cosmicus 
tiszteletnek nevezhetjük. Ez az utolsó bámulatunk, tiszteletünk és 
imádásunk tárgyául a mindenséget jeleli ki, ugy tekintve azt, mint 
egészet, annak a nagy lénynek, a kitől függünk, egységét, titkát és 
csodáját. Én azt hiszem, hogy a jövő vallása ennek a három elem- 
nek az egyesítése lesz; magába fogja fogadni a pogányság művészi 
irányát, a kereszténység eszményi morálját, valamint azt a tágabb 
körü felfogást, a mely a máskettőt magába fogalja; a mindenség cos- 

Herbert Spencer tanitványa, némely tekintetben, jelesen, midőn 
azt vizsgálja, hogy a tudomány minő tulajdonságait ismerheti el az 
Istennek, kétség kivül oly következtetéseket tulajdonit az evolutio 
elméletének, a melyek nyilvánosan tulmennek a mester czélján és 
eszméin. Azonban, ez a bölcselem egyfelől a mellett, hogy bár szám- 
üzi a methaphysikát, annak ismét kaput nyit — a mint némely po- 
sitivisták szemére is vetik — midőn azt állítja, hogy a mindenség 
átalános törvényét megtalálta, a mi pedig a megfigyelhető valóságok 
határán meszszi tul esik. Másfelől — a mint fennebb mondottuk 
az amerikai vallásos szellem éppen abban áll, hogy e methaphysikai 
alkotásokkal leginkább ellenkező bölcselmi vagy tudományos elméle- 
teket is saját szempontjából nézi és itéli meg. Ezt a spritualizáló mü- 
veletet irta le 0. B. Frothingham a Free Religious Association 
harmadik ülését megnyitó beszédében ezen szavakkal: , Vogt és Büch- 
ner a materialismust vallják s az értelmet bizonyitják bé, Huxley a 
protoplasmákról beszél s bámulattal látjuk bizonyításában a gondo- 
latot, Moleschott azt állítja, hogy a világosság az élet forrása s sza- 
vára meghajlunk a nem teremtett világosság előtt. 

Nem tudjuk, hogy vajjon Amerika részesül-e abban a dicsőség- 
ben, miként azok állitják, kik róla irtak, hogy a világnak egy uj 
vallást adjon. De akár a cosmos vallóit, akár a transcendentalistákat, 
akár azokat a szellemeket vegyük tekintetbe, a kik a kettő közt köz- 
vetitők akarnak lenni, vagy ha megállunk azon a végső ponton, a 
meddig a rationalista mozgalom haladott, a melyet a praedestinatio 
és a háromságról szóló dogmák ellen való fellépésében ismertünk 
meg: a legvégsőbb határokig ment szabadvizsgálódás mellett minde- 
nütt ott találjuk egy absolut, minden feltételtől független lény érze- 
tét, mely lény a természetben a jelenségek véghetetlen változataiban 
nyilvánul. Legyen bár ez a közös hit az Emerson szerént való , örök 
egyetlen egy", vagy Fiske tanár szerint ,a cosmos", vagy Abbot 
szerint ,a tudomány istene", vagy Savage szerint , az evolutio istene", 
vagy Potter szerint ,a mindenség minden lehetőségében", vagy ,az 
a hatalom, mely rajtunk kivül és felettünk áll", miként Hinkley hi- 
szi; vagy ,az a lény", mely Adler szerint , minden tünemény me- 
gett ott van"; mindezeket együtt véve, bátran állíthatjuk, hogy a 
pantheismus áradozik mindenütt a vallási gondolkozás legelőbbre ha- 
ladott térein az Egyesült Államokban; és igy valósul Tocguevill jós- 
lata, melyet akkor mondott ki, mindőn a teljes virágzásban levő uni- 
tárius mozgalom, különösen a monotheizmus megszilárdulását látszott 
jelzeni: , Demokratikus korban az emberek lelkét meglepi az egység 

eszméje; a lélek mindenütt azt keresi és a midőn azt hiszi, hogy 
megtalálta, készséggel megvonul annak szárnyai alatt s abban meg- 
nyugszik. És nem csak addig megy, hogy a mindenségben csak egy 
teremtőt és teremtést lásson, hanem még e megosztás is nehezére 
esvén, önkéntesen terjeszteni és egyszerüsiteni akarja fogalmát az ál- 
tal, hogy az Istent és az egész mindenséget egy egészbe foglalja 
öszsze. 


KOVÁCSI ANTAL. 


ÜNNEPÉLY A JÓLTEVŐK EMLÉKÉRE 


a kolozsvári unitárius fögymnasiumban.?") 
Megnyitó beszéd. 


Tartotta: Kőváry László, isk. felügyelő gondnok. 


Kivételesen az iskolai felügyelő gondnokságnak jutott ez alka- 
lommal megnyitni a hála és kegyelet ezen ürinepét, melyet főisko- 
lánk jóltevői emlékének minden öt évben szokott szentelni. 

Éltünk rögös határain két genius vezet . . . Remény, emléke- 
zet. Nemzetünk nagy költője e szavaiból indulnék ki, ha beszédet 
kivánnék tartani. Azonban ez ünnep a tanuló ifjuság ünnepe lévén, 
mielőtt e szót átadnám, a gondnokság részéről kifejezést kivánok 
adni azon felfogásnak és érzelemnek, mely az egyházat, mely az 18- 
kolát alapitóira is fenntartja, az egyházi főtanácsot, mely kormányoz- 
za és felügyeli — vezette akkor, a midőn elhatározta, hogy iskoláink 
ez ünnepet minden öt évben megtartsák. 

Ki iskolát alapit és tart fenn, ki egy iskola alapításához és 
fentartásához áldozatokkal járul, a nemzetnek, az emberiségnek, az 
erkölcsi és polgári szabadságnak tesz szolgálatot. Filléreivel, melyeket 
tán fáradságos munkával szerzett, tán nélkülözésekkel tartott meg 
hogy ide hozhassa, elősegiti a nemzet felvilágosodását, az európai 
nemzetekkeli versenyképességét ; hozzájárul, hogy a magyar állam ezél- 
jaira mivelt fők, munkás polgárok, becsületes emberek, jó hazafiak 
képeztessenek. S ki iskoláink fenntartásához járul, a hazafi czélok 
mellett elősegiti egyszersmind azt, hogy egyházunk férfiakkal rendel- 
kezzék, kik vallásunk, közoktatásunk nehéz gondját időről-időre át- 
vegyék. 

Ki a hazai közoktatás előmozdítása érdekében áldozatra kész, 
méltó a nemzet hálájára. S mennyivel méltóbb az, ki egy kis kör- 
nek, egy kicsiny egyháznak mintegy titokban hozza filléreit, a meny- 
nyiben az elismerés oly zajtalan, hogy jutalmát csakis keblének azon 


édes érzésében találhatja, hogy tehetségéhez képest kötelességét tel- 
jesitette. 


Hisszük, hogy jóltevőink nem is számitottak ez ünnepélyre. De 


aligha teljesítenők a nevelés, oktatás reánk bizott gondjait helyesen, 


$ A mult fűzetünkben jel ü E SVeT Tsszs]et, é 
szeket MÉSZtt ünkben jelzett ünnepély alkalmából küzöljük az alábbi be- 


e. 
bot 

ha fel nem hivnók az ifjuság figyelmét koronként arra, hogy a ta- 
nuló ifjuság tandijában csak a legkisebb részét fizeti le azon összeg- 
nek, melybe minden egyes az egyháznak évenként kerül. 5 alkalmat 
nem nyujtanánk kifejezni azon hálát, melylyel mindenki, ki jótéte- 
ményt elfogad, az emberi sziv törvényei szerint, tartozik. 

Megszoktuk hallani, hogy az örömnek és fájdalomnak nehéz 
szavakat találni. Ha vannak érzelmek, melyeknek e mentségre igé- 
nyök van, a hála és elismerés érzelmével épen megforditott viszony- 
ban állunk, mert itt az ép sziv és érzelem egész szótárral rendelke- 
zik, s kell hogy tudjon rendelkezni. Ezen érzelem tolmácsolása, ki- 
ömlése a kebelnek, mely megnyugtat és megkönnyebbit. 

Ki történelemmel foglalkozik, ez érzelembe mintegy beleéli ma- 
gát. Nem mivel egyebet, mint az emberiség, a haza jóltévői, a ne- 
ves és névtelen hősök emléke iránt tolmácsolja az utókor számára 
az elismerést, mit a jelen kor érez. Egyházunk, iskolánk jóltevői 
iránti elismerésünket tolmácsolni azonban nem az én feladatom lé- 
vén, átadom a szót az illetőknek. 


Richmond Anna élete és jelleme. 
Szül. 1810. dec. 15-én, megh. 1881. jan. 25-én. 
Irta és felolvasta Kovács János ig. tanár. 


Boldog, ki éltében annyi jót tehete, 
Hogy véle ki nem hal szép emlékezete. 


Bacsányi. 

Mélyen tisztelt gyülekezet! Az 1842-ik év jun. 26-ka 
kolozsvári főtanodánk történelmében szép kezdeményezésről nevezetes. 
Ugyanis akkor rendezte főtanodánk előljárósága az első hálaünnepélyt 
vallásközönségünk jóltevői emlékezetére. De a második hálaünne- 
pély már csak 1863-ban ismétlődött, minek oka, ugy hiszem, a ha- 
zánkban beállott válságos körülményekben s politikai viszonyokban 
rejlett. 1863. óta minden 5-ik évben rendesen megtartjuk e hálaün- 
nepélyt, hogy a hála és kegyelet érzéseit jóltevőink iránt lerójjuk. 
Az eddigi szokás szerint hálaünnepélyünk főtárgyát rendesen vallás- 
közönségünk valamelyik jóltevője életrajzának felolvasása képezte. 
Most is e szokást követjük, mert egy valóban páratlan nemes lelkü 
jóltevőnknek vázlatos életrajzát olvasom fel; iskolánknak egyik örök 
emlékezetre méltó jóltevőjéről — Richmond Annáról — emlékezem 
meg. A különbség csak az, hogy e nemtő angyal nem volt hazánk 
szülöttje, a magyar unitáriusok közül soha senkit se látott s rólunk 


232 RIGHMOND ANNA ÉLETE ÉS JELLEME. 


csak hallomásból értesült. Sok ezer mértföld választotta őt el tőlünk, 
de hitrokoni forró szeretete által ösztönözve, a messze távolból 15 
felkeresett s jótékonyságának sugarait éreztette velünk. A nevét V1- 
selő tanári alapitvány immár nemcsak 10 évre, hanem örök időkre 
szól. Óh, lehetett volna-é méltóbb tárgya mai hálaünnepélyünknek, 
mint Richmond Anna? A kik az 1842-ki első hálaünnepélyen jelen 
voltak, aligha sejtették, hogy 41 év mulva ujvilági hitrokonainkkal 
nemcsak szellemi összeköttetésben leszünk, hanem egyik áldozatkész 
leányuknak nevét a legnagyobb kegyelettel vesszük ajkainkra. Úgy 
van. Hogy is merészeltek volna ilyesmire gondolni, mikor még a test- 
vérhonban is nemhogy rokonszenvre, de még elismerésre sem talál- 
tunk. S ime, 41 év után minő változás! Magyarország fővárosában 
állandó unitárius egyház! Angol és amerikai hitrokoninknak nemcsak 
legbensőbb rokonszenvét birjuk, hanem anyagi segélyöket is nagy 
mérvben élvezzük. Nemde lélekemelő s lelkesítő reánk nézve, hogy 
ezuttal 6-ik hálaünnepélyünkön a gondolat szárnyain az atlanti ten- 
geren tul szállhatunk s az egyéni s polgári szabadság hazájában, hol 
a testvériség s átalános emberszeretet elvének valósítására eddigelé 
a legtöbb történt, Richmond Anna jóltevőnknek egyszerü sirjára rá- 
tehetjük a hálás megemlékezés koszoruját. 

Minthogy abban a szerencsében részesültem, hogy a megboldo- 
gultnak születése s működése helyét meglátogathattam, s a hozzá 
legközelebb állóktól és őszinte tisztelő barátai s barátnőitől szerez- 
hettem élettörténetéhez az adatokat: megkisértem a hallottak alap- 
Ján áldásteljes életének hű képét adni. A Richmond Anna élete nem 
gazdag eseményekben; ő nem játszott szerepet a társadalmi életben : 
épen ezért ne várja a t. gyülekezet, hogy én azt a kort rajzoljam, 
melyben élt, vagy ama nevezetes mozgalmakat adjam elé, melyek 
életében történtek. Vadnai szerint: , Egy nő nagysága a házi eré- 
nyek egyszerüségéből áll" — Richmond Anna ilyen értelemben való- 
jában vonzó alak s a nőnemnek mintegy mintaképéül tekinthető. 


Különben élettörténetének elbeszélése után ki-ki meggyőződhetik ál- 
litásom igazságáról. 

Richmond Anna1) Eddy Sámuel legfőbb törvényszéki birónak 
s Angell Anna Naominak volt a leánya s született 1810-ben decz. 
15-én Rhode Island államnak Providence nevü városában az észak- 
amerikai Egyesült- Államokban. 


1) Tulajdonképeni családi neve : Eddy Anna, de az amerikaiknál a nők 
rendesen férjeik nevét veszik fel. 

Az édes anyai szeretetet s gyöngéd gondozást soha sem ismer- 
te, mert Eddyné asszony már 27 éves korában meghalt, s igy Anna 
s fiutestvére még kisebbek voltak, mintsem felfoghatták volna nagy 
veszteségöket. Richmond Anna egész ifjuságában, valamint az azutáni 
években is erősen érezte a gondos anyai nevelés hiányát és mindig a 
leggyöngédebb szeretettel viseltetett anyja emléke iránt, jóllehet róla 
csak apja ajkairól hallott s hátrahagyott naplójából olvasott. 

Eddyné asszony szilárd jellemü, derék nő volt, s a nehány év 
alatt, miket együtt töltöttek, méltó segitő társa volt férjének. 

Apját az imádásig szerette s bámulta határozott jellemeért s az 
igazság eszméjéhez való tántorithatlan ragaszkodásáért. Eddy Sámuel 
nemcsak leánya szeretetét, hanem a legfőbb itélőszéknél teljesített 
kitünő szolgálatáért, s ugy is mint a senatus tagja, polgár társainak 
15 osztatlan becsülését s tiszteletét birta. 

Jóllehet Eddy Sámuel a Williams Roger-féle Baptista-egyházban 
nőtt fel, de az 1815-ben a nagy Channing által az orthodox feleke- 
zetek ellen megindított s a következő években folytatott vitatkozá- 
sok alkalmával az uj testamentum tanulmányozására adta magát, s 
1818-ban az unitárius egyházba állott át, nagy szomoruságára a bap- 
tistáknak, kik mélyen fájlalták egy oly fényes állásu s nagy mivelt- 
ségü tagnak elvesztését. Leánya ekkor csak 8 éves volt, s ámbár 
később sem kisérlette meg soha vallási tekintetben leányára befolyást 
gyakorolni, mégis az unitárius valláshoz hajlott; az iránti érdeklő- 
dése s abban való hite soha se ingadozott, s jóllehet a más vallás- 
felekezetek hasznosságát elismerte, de mégis szive és értelme az uni- 
táríus egyház észszerüsége s szabadságával leginkább megelégedett. 
14 éves korában 5 más providencei leánynyal Bethlehembe (Pennsyl- 
vania állam) ment a Morva-testvérek által tartott nevelő-intézetbe. 
Az itt töltött ideje alatt nagyon boldog volt. Különösen két nőtani- 
tójához erősen ragaszkodott s azok viszont ugy szerették, mint test- 
vérüket. Hogy mennyire helyeselte egyszerü nevelési rendszeröket, 
mutatja az, hogy később egyik leányát szintén oda küldötte. Mig a 
nevelő-intézetben volt, atyja ujból megnősült, de a szép fiatal nő nem 
értette meg a mostoha leányt, lelkületök s gondolkozásmódjuk nem 
egyezett meg. 

Neveltetése 16 éves korában elvégződvén, a Congressus tarta- 
ma alatt atyjával gyakran volt Washingtonban, hol alkalma nyilt a 
legelőkelőbb körökbe bejutni. Ámbár a társas mulatságokban Saját 
. tetszése szerint részt vehetett, de nem vitte túlságba. Ismerősei nyi- 
. Jlatkozata szerint, Richmond Anna a legszebb nők közzé tartozott, s 

a mi bámulatos, szépsége késő vénségeig megmaradott, miről meg- 
győződhetünk, ha az előttünk levő vonzó képre tekintünk.1) Gyö- 
nyörü termete, szőke finom arczbőre,  kifejezésteljes világoskék sze- 
mek, szabályos arcz, barna dús hosszú haj, fehér gyöngysor fogak 
voltak főékességei. A természet nemcsak testi szépséggel ruházta fel, 
hanem szép lelki tulajdonokkal is; mert a szép testben valójában 
szép lélek lakozott. Feltünő szépsége daczára sem volt legkevésbbé 
is hiu. Állításom igazolja az, hogy egyszer gyönyörü gazdag haját 
egészen levágatta, azt hivén, hogy az okozza gyakori főfájását. (Ké- 
sőbb aztán ujból meghagyta.) Gyermekei sokszor fejezvén ki abbeli 
csodálkozásukat, hogy nem visel ékszert, igy nyilatkozott: ,A szép 
kéznek nincs gyürükre szüksége, a munkás kéznek éppen nem 
kellene viselnie" — természetesen önmagát az utóbbihoz számi- 
totta. Nyilt, természetes, őszinte és rendkivülileg becsületes lévén, 
az affektálást (szenvelgést) másoknál is sem beszédben, sem modor- 
ban ki nem állhatta; az ingadozók és félénkek iránt szelid de eré- 
lyes természeténél fogva türelmetlen volt. Élénk, vidám természete, 
szilárd jelleme, felvilágosult értelme, józan észjárása, szerénysége és 
finom, megnyerő modora mindenki előtt kedveltté tették. Nagy elő- 
szeretettel viseltetett a természet és költészet iránt. Kedvencz virá- 
gai: a rózsa, rezeda és vanilia voltak. Ifju korában s azután 15 min- 
dig legkedveltebb költője volt a skót Burns Robert, kinek arczképe 


s müvei szobájában a legbecsesebb emlékek közé tartoztak. Költői 


szellemmel s adománynyal birván, maga is irogatott verseket, melyek 
közül egy különösen annyira sikerült s oly tíszta skót nyelvezettel 
van irva, hogy maga Burns, a lelkesitője, sem szégyelte volna meg 
magát a tanitványa miatt. Különben a rimelést, mint maga is 
nevezni szokta, csak saját gyönyörüségére űzte; s egyes alkalmakkor, 
mint születés-, névnap, karácson stb. szokott költeményeket irni, de 
csakis a család tagjai számára, mert sokkal szerényebb volt, mintsem 
azokat a nyilvánosság elé bocsátotta volna. Számos alkalmi költe- 
ményei azt mutatják, hogy gondolatait nagy könnyüséggel tudta ki- 
fejezni. Egy karácsoni Hymnust, melyet 1846-ban irt gyer- 
mekei s unokái számára, Hegedüs István szép forditásában ezennel 
bemutatok : 


Szivünk hálát rebeg Vidáman zengjenek" 
Jó Krisztusunk neked, Dicsénekek, 
A ki ma, születél ; Örüljön az, ki él. 


5) Az ünnepély alkalmával más jóltevőkével együtt Richmond Anna sike-. 


rült olajfestésü mellképe s lakóházának fényképe is ki volt közszemlére téve, 

Hajlitsd F elé szíved, Szeretni tanitott 

Ki oly jó, ugy szeret, Minden felett a jót; 
Kit minden gyermek áld, Meghalt az igazért; 
Ő halld a szózatot, Ő szent, igaz vala, 
Mely híva, áldva szólt, S békét lel általa, 
Hogy nyugtod föltaláld. A ki mint igaz élt. 
Közénk szeretni szállt Más ellentől ne félj, 
S a bűnnek fátyolát Csak a ki benned él : 
Szivünkről fölfedé ; A bűntől félj csupán; 
5 ha a jobb részt veszed, De higyj, szeress s szived, 
Utat jelölt neked Szemed az égre vesd, 
Az öröklét felé, A nagy, nehéz tusán. 


S ki adta Őt nekünk, 
Egyetlen istenünk, 

Hozzád szálljon imánk . .. . 
Igy majd bú, gyötrelem 
Egedben megpihen 

5 üdvösség vár reánk. 


1831. aug. 15-én a szép és müvelt lelkü Eddy Anna férjhez 
ment Richmond M. Györgyhez, egy providencei kereskeddő fiához, ki 
két évvel volt idősebb nálánál. Hogyan? ! egy legfőbb itélőszéki biró- s 
a senátus tagjának leánya egy kereskedő neje!... minő ellentét — 
mondhatják Európában. Igen, de az Egyesült-Államokban, hol nincs 
czim, nincs kiváltság, nincs nemesség; hol az emberek mindnyájan 
csak közönséges polgárok; hol a nemesség a munkásságban és erény- 
ben áll: igen is természetes dolog az olyan házassági frigy, minő a 
Richmond Györgyé s Eddy Annáé. Hogy egyesülésök nem érdekből 
történt, hanem kölcsönös szereteten alapult, kitünik abból, hogy 35 
évig a legszebb egyetértésben, s a megpróbáltatásokat kivéve, a leg- 
nagyobb családi boldogságban éltek. Szép frigyöket Isten 5 gyer- 
mekkel áldotta meg. Egy jeles irónk szerént: ,A nő hivatását e há- 
rom édes érzelmü szó fejezi ki: háziasszony, nő és anya." — 
Richmond Anna a szó nemesebb értelmében igazi háziasszony volt. 
. Édes otthona volt állandó szentélye. Nem olyan nő volt, kivel a baj 
csak nő, hanem-a találó magyar kifejezés szerént valódi feleség, 
ki fele segitség. Br. Eötvös koszorus irónk mondása: ,A jó asszony 
olyan a háznál, mint a napsugár: semmit sem hoz, és mégis minden 
gyarapodik alatta" — jellemzően alkalmazható Richmond Annára; 
mert ő jótékony napsugár volt egész környezetére nézve. Hát mikép 
. jellemezzem mint anyát? Gyermekei ajkairól kellene hallanotok 
nektek is, mint én hallottam, mily gyöngéd szeretetet s odaadó gon- 

dozást tanusitott irántok, hogy fogalmatok legyen róla, mint "anyá- 
ról. Az ilyen anyáról énekli a költő : 


Oh anyai érzés, anyai szeretet, 
Mélységed, nagyságod megmérni nem lehet! . . . 


Ő is, mint a Grachusok anyja, a nemes Cornélia, puritán gon- 
dolkozásánál fogva, nem ékszereivel, hanem jól nevelt s erényes 
gyermekeivel dicsekedett. Bennök találta legfőbb gyönyörüségét. Hogy 
lelkének minden gondolatja, szivének minden dobbanása gyermekei 
javáért volt, mutatja az, hogy ifjürkorától óta vezetett rendes napló- 
ját a sok teendő miatt vagy 10 évig abban hagyta. 

Csendes házi boldogságukat egy váratlan s megrendítő csapás 
zavarta meg 1839-ben. Ugyanis két szép gyermekök halt meg skár- 
látban 24 óra alatt. Az ilyen megpróbáltatást csak a szülők érzik, s 


különösen a gyöngéd érzéssel biró anyák. Mintha előttem állana a - 


kettős veszteség miatt síró Richmond Anna; s mintha hallanám a 
két koporsó mellett zokogva felkiáltani a költővel: 


Ah nem ismer oly anya 
Mély szivbánatot, 

A ki még nem sirata 
Meghalt magzatot. 


Ugyane gyászemlékü évben született Walter nevű fia, — a mi 
nagylelkü jóltevőnk — kinek születése némileg enyhitette tenger fáj- . 


dalmát; s mivel hasonlitott az egyik elhunyt fiuhoz, — Geraldhoz — 
önfeledt állapotában igen gyakran szólitotta a kis Waltert — (Ge- 
raldnak. Elképzelhetjük, mily nagy volt öröme a nagyanyának, mi- 
dőn ezelőtt mintegy 8 évvel Richmond Walter 6-ik fiát , Gerald"- 
nak kereszteltette. 


1841-ben régi lakásukról a férje által tervezett, építtetett s. 


igazi amerikai kényelemmel berendezett uj lakásukba költöztek. A 


mint ama kép is mutatja, egyemeletes palotájuk, gyönyörü kerttel, 
egyike a legkellemesebb otthonoknak. Minthogy magaslaton áll, er-. 
kélyéről felséges kilátás van a tengeröbölre s az egész városra. E kis. 
paradicsomban Richmond Anna ujra élénk, vidám kezdett lenni, sőt. 


régi szenvedélyétől ösztönöztetve, ujra megkezdette naplóját s foly- 


tatta is egészen 1869-ig. Számos kötetre terjed naplója. Tele vannak " 


azok költeményekkel, jeles mondásokkal, szóval valódi gyöngysorok 


saját gyermekei s unokái számára. Óhajtása következtében, idegen- 
nek nem szabad olvasni s igy én is csak Károlin leánya szivességé-. 
ből juthattam egyes idézésekhez. 1864-ig életében egyéb felemliteni . 


ú 
I 

való nincs, mint az, hogy folytonos munkássággal, gyermekei neve- 
lésével s jótékonysággal töltötte idejét. Különösen Jelki barátnéjával, 
Brown Adéllel — kitől szintén sok érdekest hallottam felőle — nagy 
buzgósággal tanitott a vasárnapi iskolában. Két jeles unitárius pap 
hatott vallásos gondolkozására nagy mértékben, u. m. Dr. Farley s 
utána főleg a tudós Dr. Hedge, kinek nevéhez az amerikai unitáriu- 
sok történelmében egy egész korszak fűződik. Dr. Hedge csak 6 évig 
volt Providenceben, de az ő odamenetelével a predikálására egy egé- 
szen uj értelmi világ tárult fel Richmond Anna lelki szemei előtt. 
Nemcsak tisztelője, hanem bámulója volt Dr. Hedgenek egész életé- 
ben s gyakran elment Brooklineba, hogy jeles szónoklatait hallgat- 
hassa. Az öreg Dr. Hedge is elragadtatással beszélt nekem. sok ne- 
mes tulajdonairól. 

1864-ben két leánya s unokája kiséretében Európában nagy 
utazást tett. Minthogy a természet szépsége s a müvészet iránt nagy 
fogékonysággal birt, utazását rendkivülileg élvezte. Meglátogatta Skó- 
tiát, kedvencz költője születése helyét, Sweiczot, a nagyszerüségek s 
természeti ellentétek hazáját, Rómát, az örök várost, s volt Bécsben 
is. Élményeit, tapasztalatait nagyon érdekesen irta le naplójában, s 
különösen a Sweiczban töltött ideje: arany napoknak vannak 
bejegyezve. 

Ama levelében, melyben Károlin leánya ez utazást felemliti, 
a következő megjegyzést tette: , Oh, ha édes anyám Bécsben léte- 
kor tudta volna, hogy ő oly közel van a szép Erdélyhez, Kolozsvár- 
hoz, s az unitáriusok ama hű seregéhez, kiknek szivében az ő neve 
oly meleg helyre talált, mily örömest kelet felé vette volna akkor 
utját, hogy ,szinről-szinre" láthassa a kedves hitrokonokat. De a 
sors nem igy akarta!" 1865 ben élvezetes utazásából szerencsésen 
haza érkezett. De nem sokáig mulathatott utazási emlékein, mert az 
1866-ik év deczember havában hű élettársa megszünt élni. Szive is- 


. mét gyászba borult, s méltán, mert Richmond György egy szerető, 


gondos férj, jó családapa s derék polgár volt. Munkássága, szorgal- 
ma által szép vagyont szerzett. Virágzó karton-gyárát Walter és Frank 
fiai örökölték, mig a legkisebb Howard több gyapottgyár tulajdonosa. 
A 3 leány is egyenlően osztozott a fiukkal. Richmond György érte- 
sülésem szerint egyike volt a legbecsületesebb üzletembereknek. Ha 
Goldsmith szavai szerint: ,az, a ki megnősült s egy nagy családot 
felnevelt, sokkal többet használt az emberiségnek, — mint az, a ki 


. mindig csak népesedésről beszél, ugy Richmond György érdemes 


. polgár volt, mert 3 derék fiut s ugyanannyi leányt adott hazájának. 

Neje iránti vonzalmát, nemeslelküségét s az ő józan gondolkozásá- 
ba s 8 bölcseségébe helyezett teljes bizodalmát tanusitja az, hogy te- 
temes összeget hagyott életfogytáiglan saját rendelkezésére. S Rich- 
mond Anna férje bizalmával nem élt vissza. A rája bizott kincsnek 
hű sáfárja volt. Mint Dr. Hedge mondja: ,az adakozásban soha sem 
fáradt ki; életének az volt főöröme, hogy segitsen és boldo- 
gitson. 14 évi özvegysége alatt nyilvánosan és titokban sokan. él- 
vezték jótéteményét. Nevét sem engedte, hogy nyilvánosságra hozzák, 
mert nagy Kölcseynkkel tartott, ki azt mondja: , Háláért tenni jót, 
uzsorástól is kitelik" — de mégis szájról-szájra járt a Richmond 
Anna neve s áldották nemessziívüségeért. 

Első sorban természetesen hitsorsosait segitette. Így: a harvar- 
di, humboldti, meadvillei, antiochi intézetek, az unitárius társulat ÉS 
számos egyház méltán emlegetheti nevét legnagyobb jóltevői között. 
Sok ezer meg ezer dollárra mennek adományai. 

Azt mondja egyik irónk: ,kinek van miből adni, adhat, — de 
nem minden, ki adhat vagy ad, érti az adás mesterségét: egyedül 
nemesebb lelkek titka lévén, kiknek mikor és mikép kelljen adni." 
Richmond Anna bizonyára a nemesebb lelküek közé tartozott; ő ér- 
tette az adakozás titkát. Ő mindig akkor és ott nyujtott segélyt, a 
mikor és a hol legnagyobb volt a szükség. Igy, a midőn a Harvard- 
egyetem az 1872-ki nagy égés alkalmával sok kárt szenvedett, Rich- 
mond Anna minden felszólitás nélkül első volt, ki 2500 frtot adott; 
ugyanoda az unitárius papnevelő intézet számára 10.000 forintot. 

Szülővárosában egy nyilvános könyvtárt alapitott; s a College- 
utcza sarkán egy halom oldalán egy gyönyörü márvány-csurgót épit- 
tetett a város számára s a márványtáblára neve sincs" felirva. A né- 
gerek nevelése iránt is nagy érdekeltséget mutatott s e czélra is s0- 
kat áldozott, egyszóval Richmond Anna kifogyhatatlan volt az áldo- 
zatkészségben. 

1867-ben még egyszér meglátogatta Európát. Hazatérte után 
egészsége, mely soha sem volt állandó, mindinkább gyengült s 1871- 
ben Princeton-ba tett látogatásakor anynyira megtört, hogy kevés re- 
mény volt életéhez. Szerető gyermekei kétségbeesve siettek az anyák 
legjobbikához, hogy tőle talán örök búcsut vegyenek. De az isteni 
gondviselés megtartotta szerettei s a magyar unitáriusok örömére. 

Erős testalkata kiállotta az iszonyu idegfájdalmakat, s anynyi- 
ra jobban lett, hogy Providencebe ismét viszszatérhetett s még tiz 
évig élt irtóztató szenvedések között, de keresztényi önmegadással 
türte, mert sok örvendetes és boldog órái is voltak ezidő alatt imá- 


a 

dott gyermekei és unokái körében. Megérte az 5-ik menyegzőt is, t. 
1. legkisebb fiáét — családja körében, s igy Károlin leányát kivéve, 
a többi gyermekei mind el voltak helyezve s az ő közelében laktak. 

Betegsége alatt naplóját nem folytathatta s csak néha-néha 
egy-egy sort irt, vagy idézetet jegyzett fel. Egyik évben igy nyilat- 
kozik: , Vagy azért, mivel természetemnél fogva nem vagyok félénk, 
vagy azért, mivel a vallás vigaszával nőttem fel: soha sem féltem a 
haláltól, hanem inkább az élettől." Helyesen mondja Renán, hogy: 
,Az igazi vallásosság csak a nőben talál időnkben még igazi képvi- 
seletet. A szép és erényes nő erkőlcsi pusztaságunk bájoló délibábja, 
mely szívünket és lelkünket elragadja." 

1874-ben János apost. 3-ik levelének 4-ik versét idézi: , Nincs 
annál nagyobb örömöm, mint mikor hallom, hogy gyermekeim ártat- 
lanságban járnak." — Hgy más alkalommal azt jegyzi fel, mekkora 
boldogság volt hallania egyik kis unokáját, midőn igy szólt anyjá- 
hoz: , Nemde, Richmond nagymama éppen olyan, mint egy kedves, régi 
elhervadt rózsa?!" 

Ugyanez évben Saratogában, az amerikai unitáriusok nemzeti 
conferenciáján, Hale E. és Morison Róbert, kik 1873-ban hazánkban 
is jártak, egyházunkról hatásos beszédeket tartottak ; különösen pe- 
dig Fretwell János angolhonihitrokonunk kolozsvári főtanodánk szük- 
ségéről tartott figyelmet keltő beszédet. E conferencián jelen volt 
Richmond Walterné, a megboldogultnak menye, ki oly élénken adta 
elő Richmond Annának a magyar unitáriusokról hallottakat, hogy ez 
Fretwellt személyesen óhajtotta látni s vele beszélni. E találkozásnak 
lőn az eredménye a következő levél, mely 1875-ben márczius 25-én 


érkezett Kolozsvárra : 


Az unitáriusok Consistoriumához, Erdélyben, 
Kolozsvártt. 


Kedves ker. atyámfiai ! 

Miután értesültem ama nemes buzgalomról, melyet önök a ke- 
reszténység ügyében kifejtenek; amaz áldozatkészségről, melylyel ne - 
velő-intézeteiket fenntartják, s végre amaz üdvös működésről, melyet 
honfitársaik között faj- és valláskülönbség nélkül folytatnak : elha- 
tároztam a kolozsvári unitárius főtanoda javára 5000 7"/. ötezer dol- 
lárt, az Egyesült-Államokbani árfolyam szeréut felajánlani. Ez összeg 
Amerikában lesz elhelyezve, s abból évenként 500 dollár fog elkül- 
detni (aranyban) mindaddig, mig emlitett összeg elfogy, egy tanár fi- 
zetésének fedezésére főiskolájukban. 

Az én kivánságom az, hogy az az uri ember, a kit ezen tanári 
állomásra megválasztanak, unitárius vallásu, alapos készültségü és 
feddhetetlen jellemü, s általában olyan legyen, a ki az unitárius név- 
nek tiszteletet szerez s az önök iskolájának főérdekeit előmozdítja 
minden tekintetben. 

Nagy örömmel hallottam, hogy önök a dr. Channing művelt 
magyar nyelvre forditották s remélem, hogy egész erejökből igyekezni 
fognak azokat terjeszteni. 

A mindenható isten áldását kérve a szabadelvü ker. vallás ér- 
dekében folytatott működéseikre, maradok önöknek 

Providence, 
Rhode Island, Szerető hitrokonuk 


Az amerikai E.-Államokban 


márt. 3. 1875. Richmond Anna. 


Az 1875-iki év márczius hava örökre emlékezetes lesz egyház- 
történelmünkben, egyfelől a távolból jött örömteljes hir felett, más- 
felől ama váratlan gyász miatt, mely a boldogemlékü Kriza János fő- 
pap hirtelen elhunytával egyházunkra borult. Az isteni gondviselés 
talán azért nyujtotta egy nappal tovább életét, hogy ez örömteljes 
hir vételével könnyebb legyen ez élettől való megválás. Ő az igéret 
földjét, mint Mózes, csak a Nébó hegyéről látta. 

1877-ben, karácsonkor, egy megható családi ünnepély volt a 
Richmond Anna házánál. 

A kölcsönös és szívélyes üdvözlések után zongorakiséret mel- 
lett a család összes tagjai, mintegy 30-an, egy hymnust énekeltek. 
Ezután az elfogadó terembe vonultak, hol egy diszes karácsonfa ál- 
lott különféle ajándékokkal gazdagon megrakva. A. kiváncsi 23 uno- 
ka nagy meglepetésben részesült. A kedves nagymama mindeniket 
egy őtet jellemző rimes versben üdvözölte. A versek képekkel voltak 
illustrálva, miket saját maga készitett. Egyik Anna nevü unokáját, 
ki fonókerék mellett ülve volt ábrázolva, igy köszönté : 

Minthogy drága Annám nevemet öröklöd, 

Remélem, becses lesz előtted örököd, — 

A mi jó bennem volt, azt megtartod épen, 

A mi meg hibám volt, azt kikerülöd szépen, 

Hogy igy, mig huzódik életed fonala, 

Nevem is lehessen annak őrangyala. (Ford. Nagy L.) 

Az 1877-ik évi naplójának utolsó lapjára az , Unitárius Szem- 
lé"-ből a következő kivonatot jegyezte föl: , Kétféle boldogság van 
az emberek számára, az első és a legfőbb: a hasznos és folytonos 


En 

munkálkodás ; a második: a nyugalom. ... Én nem munkálkodhatom, 
nem járhatok, kelhetek, de ép elmével birok.... Üldögélve várako- 
zom. Barátaim szivesek . . . gyermekeim jók és a világ folyásával meg 
vagyok elégedve . . . poharam megtelt." 

Igen, tiz évig nem munkálkodhatott; mindig hordszékben vit- 
ték ki; a tengert s szép virágos kertjét csak háza erkélyéről szem- 
lélhette... de nem zugolódott . . . csendesen várt. . . . 

E szenvedő állapotában is figyelmes és lekötelező volt minden- 
ki iránt. A haladó kortól betegsége ideje alatt sem maradt el, mert 
a legjelesebb müveket mindig felolvastatta magának. Mély vallásos 
érzelemmel birván s vallásához erősen ragaszkodván: terjedelmes 
könyvtárában a kitünőbb unitárius irók munkái mind megvoltak. 
Természetrajzi gyüjteménye is oly szép volt, mely akármelyik szak- 
tudósnak becsületére válnék. S azt mind saját maga gyüjtötte s ren- 
dezte el. Termeit a leghiresebb képirók festményei diszitették. Nagy- 
becsü gyüjteményeit hordszékéből órákig el-el nézegette, s azokban 
való gyönyörüsége némileg enyhitette kinos fájdalmait. 

Élete végén még a következő veszteségeket kelle megérnie : 
ugyanis nagyobbik leánya özvegyen maradt; egy másik leányának 
meghalt egy kis fia s a harmadik, a mi reá nézve legérzékenyebb 
volt: Walter fia feleségének 1880-ban történt elhunyta. E menyét 
rendkivülileg szerette, mivel a magáéhoz hasonló nemes SZÍVE S TO- 
kon lelke volt. 

1880-ik év végén idegfájdalmai mind rohamosabbakká váltak, 
s 1881 dec. 25-én, karácson első napján délben, csendesen jobblétre 
szenderült. Öntudatánál volt mindvégig, s boldog ama tudatban, hogy 
a nyugalom órája immár bekövetkezett. Tetemei a gyönyörü , Swan 
Point" temetőben,a Seekonk folyó partján, elhunyt kedvesei társa : 
ságában pihennek. Dr. Hedge tartott felette gyászbeszédet. Egyszerü 
sirkövén a következő felirat van: 


A 
RICHMOND ANNA 
EvpYy SÁMUEL És ANnsa NAOMI LEÁNYA ÉS RICHMOND GYÖRGY NEJE 


EMLÉKÉNEK. 
, Elvettetik a természeti test, feltámad a lelki test " 


Ime a nemes egyszerüség! Jóllehet gazdag volt, mégsem épit- 
tetett fényes családi sirboltot, hanem azt az összeget inkább jóté- 
kony czélokra forditotta. Nyughelyét is nem feltünő helyen, hanem 
csendes magányban, vadregényes tájon választotta ki. 


16 

Ugy hiszem, t. gyülekezet, hogy a Richmond Anna élete és jel- 
leme megczáfolja ama téves nézetet, mely az amerikai nőkről Euró- 
pában átalánosan el van teriedve. Ugyanis az amerikai nőkről az a 
hiedelem, hogy kalandvágyók, különczök, nincs bennök nőiesség, nem 
jó családanyák, szóval inkább férfias természetüek. Ez állhat egye- 
sekről, de átalában az amerikai családi élet magas szinvonalon áll, 
mi főleg a nők érdeme. A mely ország oly nőt bir felmutatni, mint 
Richmond Anna, annak a nőiről nem lehet oly felületesen itélni. — 
Nem itt a helye bővebb fejtegetésbe bocsátkózni e kérdést illetőleg, 
de ennyit erkölcsi kötelességemnek .tartottam e helyen is megemliteni, 
mintegy hálajeléül ama sok derék családanya iránt, kiket szerencsém 
volt édes otthonukban láthatni. Legyen meggyőződve a t. gyülekezet, 
hogy a Richmond Anna-féle jellemek nem ritkák az Egyesült-Álla- 
mokban. c 

Richmond Anna szellemét, nemes jellemét és áldozatkészségét 
örökölték gyermekei is. Ezt fényesen igazolja ama nagy áldozat, me- 
lyet anyjok örök emlékére hoztak. Ugyanis Richmond Anna a fenn- 
emlitett 5000 dollárt tiz évre adta volt. Ő ugyszólva jelenlegi szük- 
ségeinken óhajtott segiteni, gondolva, hogy később kedvezőbb anyagi 
helyzetbe jutva, magunkra is boldogulhatunk. Az alap nemsokára ki- 
merülendő volt, s az Amerikai Unitárius Társulat czélba vette annak 
gyüjtés utján 10,000 dollárra kiegészítését, hogy igy állandósitva le- 
gyen. Ez azonban nehezen ment, mert két év alatt igen kevéssel 
gyarapodott. A mult évben a nemzeti Conferenczia után, Richmond 
Károlin szives meghivása folytán, Providencebe mentem s október 
19-én a hálás gyermekek boldogemlékü anyjok alapitványát 10.000 
dollárra egészítették ki, mint ezt a következő alapitó levelök mu- 
tatja : 


A magyar unitáriusok Consistoriumának 
Kolozsvárt, Ferencz József püspök által. 


Alólirt gyermekei néhai Richmond Annának, az általa 1875- 
ben adott alap hátralevő részét tizezer dollárra egészítették ki és in- 


tézkedtek arról, hogy ez az összeg önöknek elküldessék képviselőjük 
Kovács tanár által. 


Örömünkre szolgál, hogy ez adományt tehetjük, de a következő . 


feltételek alatt: 


Először: Az egész alapitvány befektessék (be invested) és gon- 


doztassék oly egyén vagy egyének által, a kit, vagy a kiket a Con- 
sistorium e végre felelősségre kinevez. 


ms 

Másodszor: Az alapitvány jövedelméből a tanárok évi fizetésé- 
nek megfelelő összeg fordittassék a kolozsvári főtanodánál egy hit- 
tan-tanári szék fentartására. Richmond Anna tanári szék nevezete alatt, 

Harmadszor: Ha az alapitvány évi jövedelme felülhaladja egy 
tanár fizetését, a megmaradó rész tőkésittessék egy második tanári 
szék megalapitására. 

Negyedszer: A tizezer dollár alapitványi öszszeg semmi körül- 
mények között más czélra ne használtassék, mint a fennebb meg- 
nevezett czélra. 

Teljes szivünkből óhajtva, hogy az alapitvány az általunk kö- 
zösen vallott hit terjesztésének sok hasznot hajtó eszköze s egyszer- 
smind anyánknak emléke legyen, maradunk tisztelettel 

az önök barátai : 
Providence, 1883. Feb. 8. Richmond Walter, 
Parsons R. Ellen, 
Richmond Károlin. 

Ez összegből Richmond Walter 5534, Parsonsné, Richmond El- 
len 100, Richmond Károlin pedig 678 dollárt adtak.1) Sohase fe- 
lejtem el azt a megható jelenetet, melynek tanuja voltam, mikor Richmond 
Walter az utalványt nekem átadta. Károlin testvére nem is sejtve a 
köztünk történteket, mikor megtudta, testvére nyakába borult s őtet 
megcsókolva, igy szólott: , You are the true son of our dear mother" 
(Te kedves anyánknak méltó fia vagy). Valójában méltó fia — utána 
mondhatjuk mi is. S mennyire emeli e nagybecsü adomány értékét 
az, hogy Richmond Walternek 6 élő gyermeke van, éppen mint édes 
anyjának. A mai anyagias és önző korban szinte csodával határos ez 
áldozatkészség. S hátha még meggondoljuk, hogy ez alapítványt egy 
idegen ország flai élvezik ? . .. Nemde önkéntelenül e kérdés jön aj- 
kainkra, mi lehetett az a titkos rugó, mely őket e nemes tettre ösz- 
tönözte ?... Mi egyéb, mint a mély vallásos érzelem, a hit- 
közösség, az unitárius vallás elveihez való szilárd ra- 
gaszkodás. Ez egyik kiváló tulajdona volt Richmond Annának s az 
gyermekeinek. E közös jellemvonás ismertető jegye az unitárius val- 
lás hiveinek, a föld bármely részén lakjanak s bármely nemzetiség- 
hez tartozzanak. E testvéri szeretet, áldozatkészség: vallásunk va- 
rázserejében rejlik. Amerika az emberbarátiszeretet hazája, s az uni- 
táriusok e tekintetben első helyen állanak, a mint erről bő alkalmom 
volt személyesen meggyőződni. Állitásom igazolja a Richmond Anna 
nemes példája, ki nemcsak hazájában, hanem idegen országban is 

1) A 10,000 dollár, mely beváltva 25,641 frt 13 kr., már vallásközönsé- 
 günk birtokában is van. 16" 

áldozott a vallás és nevelés oltárán. Richmond Anna jogczimet szer- 
zett a halhatatlanságra; az ő emlékezete véle nem halt ki, 
mert azt két világrész fiai kegyeletesen őrzik. 

Bizonyára az a koszorú, melyet kedvencz virágaiból fontunk 
ez alkalomra, elhervad; ama kép is, mely vonzó alakját oly hiven 
ábrázolja, időmultán elhomályosulhat; de az az emlék, melyet a bol- 
dog emlékü Richmond Anna és nemeskeblü, hálás gyermekei alapit- 
ványuk által főtanodánknál létesítettek, valameddig bérczes hazánk- 


ban unitáriusok élni fognak, — a minthogy bizton hisszük, az idők 
végeig fognak is — mindaddig fenn fog állani. Annak fénye és jó- 


tékony hatása be fog sugározni minden unitárius hajlékba s nemze- 
dékről-nemzedékre száll nevöknek dicsérete. 


Bezáró beszéd. 
Tartotta Kőváry László isk. felügyelő gondnok. 


Az idő előhaladottsága minden hosszasabb felszólalástól felment. 
Nem volna egyéb hátra, mint a gondnokság részéről kifejezni azt, 
hogy az ünnepély lefolyása becsületére válik a jelen nemzedéknek, s 
megköszönni a távolabb állóknak, hogy jelenlétökkel az ifjuság em- 
lék-ünnepének fényét emelték. 

Mindazáltal két megjegyzésnek időt és helyet kérek a mélyen 
tisztelt közönségtől. Az egyik az, hogy magam részéről is készséggel 
osztozom és osztoztam a szónok ecsetelésének kifejezésteli vonásai- 
ban, mindott, hol az emlékezet fátyolát felemelte szomorú multunk- 
ról, melyben templomunk, iskolánk elvétetett, s ott álltunk, hogy 
semmiből, jóltevőink nélkülözések közt szerzett filléreiből kellett is- 
kolát építenünk, s fentartásának gondjaival maig is kell küzdenünk. 
Elődeink ezen merész vállalkozásának méltánylatában szeretem, ha 
nem ismerünk határt. De a midőn az idők fatuma által ejtett sebek 
elől vonjuk el a leplet, nézetem szerint, nem elég hazai viszonyain- 
kat látni a háttérben; üldöztetésünk szele, orkána messzebbről jött, 
azon korszellem zúditotta reánk, Európa azon akkori politikája, áb- 
rándja és tévelygése, mely nem gondolt a XVIII. század végére s a 
XIX. századra, mely azt hitte, hogy az eszméket el lehet folytani, s 
az emberi jogokat örökre vissza lehet tartóztatni. 

Igaz, nehéz időket éltünk át. De az isteni gondviselés erőt adott 
a kitartásra, lelkesitett az egyetértésre, s rendelt jóltevőket, kik az 


elhagyatott egyházat és iskolát ismét oda emelték, hogy rendelteté- 
séhez eszközökkel bir. 

S épen ebből foly ki második, nem anynyiban megjegyzésem, 
mint visszaemlékezésem arra, hogy mint tanuló részt vettem a jól- 
tévők első ünnepélyén. S ha visszagondolok jóltevőink akkori rövid 
névsorára, s rágondolok az azóta támadt buzgók táborára, lehetetlen 
helyet nem adnunk azon gondolatnak, hogy ha van ezen ünnepély- 
ben, mmt lenni kell, része az emlékezetnek, ha megpendül keblünk- 
ben a méltó fájdalom a multak felett: a jövő mintegy nagy remény 
s vigasztalás áll előttünk. Mit a fejedelmek adtak, elvesztettük. De 
támadtak sorainkba egyes családok, melyek megvetették az alapot, 
felrakták a kőfalakat, korunkban támadtak már egyesek, kik nekünk 
éltek és haltak, kiknek szerény sírjának csak mi vagyunk látogatót ; 
s midőn már csaknem kimerültünk a kor mind nagyobb igényei ter- 
he alatt, im a világ nagy nemzete, egy más világrész fogad eszme- 
rokonságába, angolok, északamerikaiak lépnek jóltevőink sorába, s 
büszkék lehetünk, hogy mai ünnepélyünknek egy amerikai nő volt 
főtárgya, ki tanári katedrát alapitott. 

Mekkora változás 40 év alatt. Mennyi remény a jövőre, ha is- 
kolánk méltó marad a hazai és külföldi jóltevők rokonszenvére. S 
egyszersmind mekkora vigasztalás és remény, nemes ifjuság, hogy a 
korszellem, a mult sötét korszelleme szomoritotta meg elődeinket, s 
most épen a korszellem, a nemzetek közeledése, enyhiti a rajtunk ej- 
tett sebeket. 

Nincs egyéb hátra, mint az ifjuság nemesebb érzelmét felhivni 
arra, hogy egyházunk a szellemi jóltevők iránt sem kiván kevesebb 
hálával és elismeréssel lenni, mint a kik anyagilag támogattak és 
támogatnak. Felhivni figyelmöket arra, hogy az élők soraiból válnak 
a jóltévők, s ezek iskolánk ifjuságától megvárják, hogy minden erőik- 
kel, minden gondolatjukkal jelét adják, hogy az iskolában egy nem- 
zedék se vész el az egyháznak, hazának és emberiségnek. 5 kivá- 
nom is részemről, hogy a most ünneplő ifjuság minden tagja, negy- 
venegy év mulva ép oly megelégedéssel vegyen részt az akkori ün- 
nepélyen, a milyennel oskolánk virágzása, jóltevőink egyre szaporo- 
dása keblemet e perczben eltölti. — .5 ezzel az ünnepélyt bere- 


kesztem. 


FRANCZIAORSZÁGI LEVELEZÉS. 

(A kiállítások. — Coligny tengernagy és Bernard Palissy szobraik. — A franczia 
kamarák és a reformált egyház. — A párisi protestáns theologiai társulat. — 
Laboulaye Eduard.) ös sa ziéják X 

SAS áá zenét ! Páris, 1883. julius. 
Ha e folyóirat kerete nem korlátolna, hány lapot nem irhat 
nék azon tényekről, melyek Párisban május és junius havakban elő- 
fordultak! Olvasói szemei előtt egy nagy panorámát jártatnék el min- 
denféle művészi és más tárlatokból: eljárkálnék velök a. kertészeti 
kiállítás kápráztató és elbájoló szépségei között, mely tárlat ez év- 
ben hasonlithatlanul gazdag volt, s miután beszivtuk a teméntelen 
rózsa kellemes illatát, egy kis utczán átmenve, szaglásunkat kielé- 
githetnők, étvágyunkat felingerelhetnők az élelmi szerek számtalan 
produktumain, melyek apró csinos boltocskák hosszu soraiban pél- 
dás nyegleséggel ki vannak tárva; vagy a szembe levő utczán menve 
át, beléphetnénk a festészeti és szobrászati salonba és sok gyarló és 
középszerü müvek közt valójában szép és mestermüveket bámulhat- 
nánk, igazi müvészek műveit, hol dús élet fejlődött ki az inspirált 
ecset vagy véső alatt; sőt az , Ecole des Beaux"-ban nehány kelle- 
mes órát tölthetnénk el egymás melletta korunk arczképei ki- 
állításában. Nagyon érdekes egy ily látogatás a kortársaknál, kik na- 
gyobbára már meghaltak. Együtt vannak ott a tett és elmélkedés 
emberei, szellemdús és elmés aszszonyok, oly öltözetekben, melyek 
már ódonoknak. tetszenek ; fürkésző szemekkel néznek reánk, mintha 
kérdeznék: ,mit gondolnak önök rólunk, korunkról és munkálkodá- 
sunkról?: Oh ha a közönség megjegyzéseit megérthetnék, menynyire 
sajnálkoznának közülök némelyek unokáikon! Kissé visszatérve útun- 
kon, megállapodhatnánk azon autograph kéziratoknak, arczképeknek, 
mindenféle emlékeknek nagyon érdekes gyüjteménye előtt, melyek 
Jean Jagues Rousseau birtokában voltak egykor, s melyeket most a 
Champs-Elyseesen, Páris városa egyik pavilonjában öszszegyüjtöttek. 
Meglehet, hogy ez alkalommal érdekelhetné azon különös kérdés, me- 
lyet egy iró támasztott közelebbről, az tudnullik, hogy vajjon J. J. 
Rousseau öngyilkos volt-e, miként hitték, vagy az az irtózatos furia, 
a kit elvett, ölte meg.  Castellaut ur most megjelent könyvében a 
gyilkosságot állitja, de meg kell vallanunk, nem bizonyitja eléggé, 


Kész 


. tünő vésője faragja. 

Bővebb felvilágositásig az öngyilkosságot hiszszük. Vannak még más 
tárlatok is, melyek magokra vonhatnák szemeinket és figyelmünket. 
Miként látja, Május meg Junius itt a tárlatok hónapjai. 

A lapokból már bizonyosan értesült ön arról, hogy itt egy bi- 
zottmány alakúlt a végre, hogy Coligny tengernagynak a 16. százban 
a vallási szabadság hős védelmezőjének, a kit a Szent-Bertalani gyil- 
kosság alkalmával aljason megöltek, emléket emeljenek. Ez a bizott- 
mány most közelebbről adott jelentést azon lépéseiről, melyeket a 
végre tett, hogy a francziaországi és külföldi protestansok között 
aláírást indítson és rendezzen erre a czélra. Ez ideig 60.000 frank- 
nál valamivel több gyült; az emlék és felállítása költságei megha- 
ladja a 135,000 frankot; tehát az összegnek körülbelől fele hiányzik 
még. Semmi kétség, hogy a kivánt összeg össze ne gyüljön. Hollan- 
dia, Svájcz, Elzász nemesen járultak adományaikkal. Londonban egy 
bizottmány van alakulóban, mely az angol és skót adományokat ösz- 
szegyüjtse; Amerika is megigérte részvétét, valamint Svéd- és Nor- 
végország. Francziaországban Bersier pap munkálkodik fáradhatatla- 
nul abban, hogy a protestantismus egyik legderekabb bajnoka irá- 
nyában a maga háláját kifejezze. Bejárta Francziaországot és a kül- 
földet, látogatott és jólfogadott felolvasásokat tartott Colignyről és 
tetteiről. Több jeles iró az ügyre vonatkozó munkát adott ki, a me- 
lyek sokat tettek arra, hogy a francziaországi  protestantismus 16. 
százbeli történelmének egyik szép lapja népszerü legyen. — Többek 
közt gr. Delabarde ur most végezte be ,Gasp azzal alte TOAL aa 
Mira der ance  ezimü jeles, szabatos könyvét. Ez fényes 
emléke halhatatlan hitfelünknek addig is, mig emlékszobra a Louvre 
mellett, nehány lépésre attól a helytől. hol Besme megölte, fel fog 
állíttatni. 

Valójában az Oratoir-utczai templom mellett, szembe a Louvre-el, 
fog felállittatni az emlék, közel a St.-Germain PAuxerrais egyházhoz, 
melynek harangjával adtak jelt a Szent-Bertalani gyilkolásra. Az em- 
lék inditványozói az emlék helyét illetőleg két ellenkező véleményre 
szakadtak. Egyik rész azt akarta, hogy éppen a Louvre-térre, a hol 
a templom van, vagy a Louvre kertjébe tétessék, a másik nagyobb 
rész azt a helyet akarta, a hová valósággal tétetni fog, az Oratoim 
mellé. Ott jó helyt lesz, ha a Rivoli-utcza arkadait a templom egész 
hoszszában lebontják ; különben az emlék egészen el lesz fedve, a mi 
nagyon kellemetlen lenne, mert kitünő mű ; Crank jeles müvész ki- 
Az egész egy kis épületszerü alkotás, közepét a 

tengernagynak három méter magas szobra foglalja el, mellette kétfe- 
lől egy-egy — a haza és vallás szobrai támogatja a fő alakot. Az 
egész öszhanezó és meglepő, magára vonja a figyelmet s leköti a 
gondolkozást. Charles Lévesgue ur, az Institut tagja, aesthetikai iró, 
mint nagyon illetékes ember, ezt mondja: , Most jövök ki Crank "ur 
műhelyéből, nem tehetem, hogy nehány szót ne szóljak művéről. A 
tengernagy feje nagyon szép és kifejezésteljes, a müvészre valódi tör- 
ténelmi intuitióval birt. Colignyban két jellem van: a maga hitében 
mélyen elmerült hivőé, meg a hitéért harczolni kész katonáé. Az ál- 
lás, a taglejtés öszhangban van az"arczczal, az egész alak nemes, a 
mit a costume ügyes alkalmazása kiegészit. A haza és a vallás igazi 
két eredeti alak, mindeniknek meg van saját arczkifejezése. A val- 
lás kiváló felfogás. Megvallom, hogy a három szóban pompás müvet 
alkot, oly müvet, a milyet kellett." 

E szerint a méltánylás müve éppen méltó lesz ahhoz, a kinek 
szánva van; elég hoszszasan rágalmazták. emlékét, ideje, hogy igaz- 
ság szolgáltassék neki.) 

Julius elején egy másik jeles protestans embernek emeltek szob- 
rot Párisban. Ez az ember Palissya rustigues tigurines" feltalá- 
lója. Valójában nem a katholikus papság beleegyezésével választották az 
emlék helyét. A St. Germain des Pres egyház egyik ajtajánál áll, közel a 
boulevard St. Germainhez a Sguare-n. Tudjuk, hogy a párisi érsek minden 
módon ellene szegült, de mivel a községi bizottmány állitotta azemléket, a 
klerikalis ellenzés legyőzetett. 

A szobor, mely bronzból van, Barrias szobrásznak a müve, ju- 
rakőből készült talapzaton áll. Bernard Palissyt álló helyzetben tün- 
teti fel, balkezében faience lap van, melyet most vett ki a kemenczé- 
ből; szemei egy nyitott könyvre vannak szegezve s gondolkozik. 
Mellette van hevitett kemenczéje, melyben más faiénce darabok van- 
nak; minden arra mutat, hogy az alkalinok valamely uj vegyén gon- 
dolkozik, mely a melegitésnek ellentálló kemény emailt adjon; azt 
az emailt, melynek feltalálására áldozta fel szerény vagyonát le bu- 
toráig, a család kenyeréig, soha sem esvén kétségbe, s olvasván a 
bibliát, hogy abból erőt meritsen, midőn a kétségbeesés erőt kezdett 
venni rajta. ga müvész, a ki e szobrot kigondolta és kivitte, jól volt 
inspirálva. Örvend az ember, midőn látja, hogy az igazság órája vac 


1) Ha olvasói közül valaki ajándékával e kiválóan protestáns vállalathoz 
adományával járulni akarna, fogadja el ön az adományokat s küldje hozzám, 
vagy a Renaissance czimü lap szerkesztőjéhez; azonnal a bizottmányhoz szol- 
gáltatjuk. — A jelzett czélra adományokat szivesen elfogadunk. Szerk. 

lahára ütött Francziaországban azon szakadárokat illetőleg, kiket 
egykor annyira üldöztek és eltiporni törekedtek. 


A franczia kamarákban tárgyalás alatt levő bizonyos törvények 
élénk mozgalmat keltettek a protestans egyházban; az eset ez: az 
1381. évi budget ügyében kiküldött bizottmány a maga jelentésében 
felvett egy czikket, mely szerint a katholikus seminariumokra, meg a 
protestans theologiai facultásra felvett fedezet a budgetből töröltes- 
sék. Ezenfelül a törvényhatóságokról szóló törvényben, melyet a kép- 
viselőház most dolgoz ki, egy czikk van, a mely a községekre nézve 
mindenik vallásfelekezet papjai számára a lakbér-fizetést facultátiv- 
nak nyilvánitja, mely lakbér fizetése eddig kötelező volt. Világos, 
hogy ha a fedezetet és a lakbért törlik a kamarák, azáltal a protes- 
tantismus nagyon sokat szenved. Ezen eljárásban az lenne a legke- 
servesebb, hogy azok az emberek, a kik e törlést végre fogják haj- 
tani, éppen nem ellenségei a protestantismusnak s nem ezt akarják 
azáltal sujtani: mindenekfelett a katholikus papság és szellem van a 
szemök előtt. Nem gondolják meg, hogy az első áldozatok a protes- 
tansok lesznek, kiket — igen helyesen — a köztársaság barátainak 
tekintenek. Végre is az a tévedés áll fenn, melyet már jeleztem. A 
fedezetet illetőleg például, a katholikus seminariumokat összetévesz- 
tik a protestans theologiai karral. Még nem birták megérteni, hogy 
e kétféle intézetet nem lehet összehasonlitani. A protestans theolo- 
giai karok sajátlag az egyetem kiegészitő részei, állami intézetek, a 
concordatum szerint; ellenben a seminariumok a a papság tulajdo- 
nában levő magánintézetek. A protestans theologiai karok fentartá- 
sára és egyszersmind a tanitásra szolgáló fedezet törlése logika elle- 
nes lenne. Ez anynyi volna, mint egyik kézzel elvenni azt, a mit a 
másikkal adnak. De a papok lakbérének kérdése még nagyobb hiba, 
ha a kamara megszavazza a törvényt, mely szerint a községek által 
a papoknak a mostan kötelező lakbérfizetés facultativ lenne, az csak 
a protestansokat sujtaná. Csak ki kell nyitni szemeinket, hogy ezt 
azonnal meglássuk. Kevés kivétellel mindenik községben van egy ka- 
tholikus papilak, a protestansokat illetőleg egészen másként áll a do- 
log; nagyon kevés község van, a melyekben protestans papilak van, 
ezért kötelesek a községek lakbér-átalányt adni a protestans papok- 
nak. De mi történik akkor, ha a lakbér-átalány adása facultativvá 
tétetik? Az, hogy a községek nagyobbrésze, ho! a többség katholi- 
kus, nem szavazza meg a protestans pap számára a lakbért, a papi- 


lakot pedig meghagyja a katholikus papnak, senki sem gondol arra, 

hogy elvegye tőle. E szerint tehát a protestantismus meg nem en- 
gedhető hátrányt szenvedne. A protestans papok fizetése különben is 
csekély, ha kénytelen lesz abból lakása bérét is fizetni, nem élhet 
meg. A plebánosoknak van több vagy kevesebb mellékjövedelmök;, 
ennélfogva szükségeiket mindig tudják fedezni, a protestans papoknál 
nincs ez az eset: a lakbér megvonása tehát irányokban nagy igaz- 
ságtalanság lenne. Sőt ez eljárás a Concordatum szellemével is el- 
lenkeznék; a Concordatumot pedig az állam köteles érvényben tar- 
tani, ha fel nem mondja vagy teljesen meg nem szünteti. Ez esetben 
az egyházak teljesen külön válván az államtól, tudni fogják, hogy 
mihez tartsák magukat: tudni fogják, hogy csak magukra számithat- 
nak s ehhez képest intézkednek. Ezen fenyegető eshetőséggel szem- 
ben a consistoriumok már gyüléseket tartottak, hogy ezen intézke- 
désre nézve észrevételeiket felterjeszszék a vallásügyi miniszterium- 
hoz. Ohajtandó, hogy megfontolják egy oly szavazat hatásait, a mely- 
nek aza következése lenne, hogy mélyen sértse a protestantismust, a 
mely iránt — mint ők mondják — nem viseltetnek ellenséges indu- 
lattal. Sőt a melyet ugy tekintenek, mint a köztársaság eszméjének 
védőjét és támaszát Francziaországban. Ha a törvényjavaslatok az 
emlitettem megvonással megszavazzák, a legkirivóbb egyenlőtlenséget 
állítják meg, a teljes egyenlőség ürügye alatt. 


Mártius hónapban a theologiai tudományok nehány barátja ösz- 
szegyült s megállította egy tudományos társaság tervezetét. Az ille- 
tők ez eszmét kitünőnek találván, sokan csatlakoztak e kezdeménye- 
zéshez s nehány nap mulva együttesen megállitották a társulat szer- 
vezetét. A társulat véglegesen ,Párisi protestans theolo- 
giai társulat" czimet vett fel. Minden pap, tanár, papjelőlt hi- 
vatalból tagja a társulatnak s jelentkezésökre azonnal a tagok közé 
igtattatnak. A társaság minden hónapban ülést tart, a hol tudomá- 
nyos dolgozatokat olvasnak fel és vitatnak meg. A társaság nem tett 
különbséget a papok közt; mindnyájokat E TAT a reformatuso- 
kat, miként a jüthetsígmosate 

Az első ülést május 22-ikén tartották az Oratoire utczai tem- 
plom consistoriumi termében. A gyülés népes volt; ötven papnál több 
felelt meg készséggel a bizottmány felhivásának. Öryvéndjnk hogy a 
felekezeti elkülönzések, sőt ugyanazon felekezet kebelébeu levő elté- 
rések és meghasonlások közt ily eredményt jelezhetünk. Jó jele a 
jövőnek. Reméllenünk kell, hogy a pártszellem nem bénítja meg azon 
emberek nyugodt, tudományos munkálkodását, a kik megismervén 

egymást, megtanulják egymást becsülni. S végül megértik, hogy az 
értelem vizsgálódásainak nem szabad a szív érzelmein erőszakot ten- 
ni. Bármiként is üssön ki a mindenki által óhajtott jövő, az első 
gyülés nagyon érdekes s egyszérsmind nagyon atyafiságos volt. 

Hgy jeles felolvasást hallottunk Ritschl theologiájáról. A felol- 
vasó Baldensperger ur még fiatal ember, csak nehány éve, hogy a 
Strassburg-i1 theologiai fakultásból kikerült; a szabadelvüek itt hit- 
oktatónak alkalmazták. Nagyon értelmes ember s a német theologiai 
tudománynyal teljesen ismeretes. Különben ily tartalmas és világos 
munkának, a milyet nekünk Ritschl theologiájáról nyujtott, az irója 
nem lehet kezdő. Ritschl még a németek előtt is homályos néha, 
menynyivel inkább francziák előtt, a kik kevéssé vannak megbarát- 
kozva a német birálat és gondolkodás subtilitásaival. Azt hiszem, 
hogy az előadónak sikerült, hogy Ritschl eszméit megértesse azok- 
kal is, a kik kevéssé jártasok az ily vitákban. A tárgy jól volt vá- 
lasztva a társulat gyüléseinek megnyitására, a hol különböző hittani 
véleményeket képviselő theologusok gyülekeztek egybe. Szükségesnek 
látszott mindenekelőtt a kibékülésre tért keresni s Ritschl eszméi ad- 
hattak. Mivel ő a metaphysikat gondosan igyekszik theologiai rend- 
szere alapjából kizárni s ez által rést tör a régi orthodox dogmati- 
kán, s mivel arra törekszik, hogy a vallást ugy állítsa elénkbe, mint 
élő valóságot, nem pedig mint rationalis határozatlan érzelgést; ez 
egy maga eléggé semleges tért nyujtott a vitára. Ugy tetszik, igy IS 
fogták fel; mert az általános vita, mely a felolvasóra következett, 
egy pillanatra sem lépte át a teljes illendőség határát. Való ugyan, 
hogy azok közül a szónokok közül, kik beszéltek, nem mindenik fo- 


gadta el a felajánlott compromissiót, de egyiknek beszédében sem 


volt észrevehető azaz odium theologicum, a mely sokszor vá- 
lasztott külön oly embereket, a kiknek egymást meg kellett volna 
érteni. Ez tehát minden tekintetben kitünő kezdeményezés volt. 

A második ülés ugyanazon teremben junius 19-dikén tartatott 
meg. Még több pap jelent meg, mint a májusi gyülésre. Uj csatlako- 
zási nyilatkozatok érkeztek be a bizottmányhoz, s ez elhatározta, 
miszeriat a taggálétel jogát kiterjeszti mindenik francziaországi pap- 
ra — Ezen az ülésen a párisi theologiai fakultás egyik tanárától 
Stapfer nrtól hallatunk egy érdekes felolvasást: ,az uj szövetség 
Ke tása OO liyéta ne tólos sannak Viszonya sa biblia 
forditásának kérdésével" Az előadó megmutatja, hogy a 
bibliának mindenik a legujabb időkig használatban levő forditása OLli- 


. vetan fordításának a nyomán jár, ama forditás pedig a 16. százban 

történt, s hogy körülbelől mindenikben ugyanazok a hibák és téve- 
dések vannak. Fel kell tehát hagyni azzal, hogy ezek a különböző 
fordítások kiigazítás végett revisió alá vétessenek; hanem egy egé- 
szen uj forditást kell eszközölni s különösen jobb szöveget kell fel- 
venni, mint az, a melyet Olivetan használt. Az átalános vita, mely 
a felolvasást követte, éppen oly udvarias — mondhatnám — atyafi- 
ságos volt, mint a májusi gyülési. Anynyi meddő küzdelem után el- 
érünk valahára oda, hogy egymást a tudományos téren megértsük. 

Stapfer ur felolvasása után Navil Genfi tanár ,la Physigue 
modern" czimü könyvéről irt ismertetést hallgattunk meg. Ennek a 
dolgozatnak az irója kiválóan arra törekedett, hogy Navil munkájá- 
nak azt a részét emelje ki, mely a dolgok eredetére vonatkozó ma- 
terialis eszmék megczáfolására van szánva. Ezt az ismertetést 15 
nagy figyellemmel és érdeklődéssel hallgatták. 

Egyátalában ugy látszik, hogy a theologiai társulat kedvező 
jelek közt született meg, sok jó eredménye lesz. Értesiteni fogom 
önt a társulat munkálkodásának fejlődéséről. A közelebbi ülés octo- 
berre halasztatott, mivel a nyári szünidőn több tag távol lesz, 


Május utolsó napjaiban a halál egy 72 éves embert ragadott 
el, ki fontos szerepet játszott: Laboulaye Eduardot, az , Institut" 
tagját és a , Collége de France" tanárát. Nagyon szerényen kez- 
dette az életet, de a legmagasabb állásokig emelkedett. Nagyon ta- 
nult ember s százunk egyik legékesebb irója volt. Mint tanárt na- 
gyon szerették és becsülték hallgatói a ,Collége de France"- 
ban, 1871-ben képviselönek választották, a Senatus végleges szerve- 
zésekor örökös Senatornak nevezték ki. Egy azok közül, kik Fran- 
cziaországban a köztársaságot megalapitották. Az utóbbi években né- 
mi kellemetlenségei voltak politikai eszméi miatt, a melyek már nem 
találtak előbbre haladott nehány régi bajtársai eszméivel. 

Végül is Laboulaye nem mint politikus, hanem mint iró s kü- 
lönösen mint moralista fog élni. Való, hogy maradandó bécsü müve- 
ket irt az öszszehasonlitó törvényhozásról, melyek fennmaradnak, 
mert értékök van, de ezek csak a kevésszámu szakembereket érdek- 
lik. De ki nem ismeri következő szellemdús műveit: Paris en 
Amerigue, le Prince Caniche és mindenekelőtt népszerü 
felolvasásait? Ez utolsó könyve oly kedves és vonzó, hogy az 
ember tizszer is elolvasná. Laboulayet az amerikai nagy köztársaság 
egészen elragadta, gyakorlati szellemével terjedelmes erős szabadsá- 
gával s azon álmodozott, hogy mindezeket gyakorlatba hozza Fran- 

cziaországban. Nem figyelt arra, hogy a két ország vallásos nézeté- 
nek különbségében áll a két ország közt való különbség. A mi skep- 
ticismusunk soha sem lesz egyértékü amazok hitével. Egy gondol- 
kozó finom itész nehány szóval igy jellemezte Laboulayet: Ő bevitte 
a moralt a politikába, a gyakorlati hasznosságról való gondoskodást 
a képzelődés munkáiba, a józan értelmet a bölcselembe. 

Laboulaye legtöbbet tett Franklin és Channing eszméi és mun- 
kái népszerükké tételére Francziaországban. 


CHARRUAUD DEZSŐ. 


GYÖNGYÖSI ISTVÁN JUBILEUM A. 


Azt a ritka, de nagyon szép ünnepet sietünk olvasóinknak fel- 
mutatni, a melyet az Udvarhely köri közgyülés rendezett abból az 
alkalomból, hogy egyházi tanácsos, köri esperes és köri alpapi szék 
elnöke, vargyasi pap Gyöngyösi István afia papi pályája 50 évét — 
hála Istennek — testi és lelki jó erőben megérte. ; 

Az ünnepély a kör 6—1882. számu határozata nyomán f. évi 
junius 28 án h.-almási népes ekklésiánkban tartott rendes közgyülés 
alkalmával rendeztetett. 

Az ünnepelt és ünnepiők viszonyaihoz képest az ünnepély egé- 
szen egyházi, vallásos volt; rendes isteni tisztelet tartatott; templo- 
mi meg falusi iskolás gyermekek, ifjak és mestereink karéneke után 
helybeli pap Sándor Lajos tartott alkalmi egyházi beszédet: Zsolt. 
XXXV. 27. alapján fejtegetvén a pap befolyását a társadalmi, egyéni 
és családi életre. Miután beszéde rendén szép tárgyismerettel, meleg- 
séggel és meggyőződéssel fejtegette a vallásnak s az ebből fejlődő 
erkölcsi müveltségnek s következőleg ezek tolmácsának és szolgájá- 
nak — a papnak befolyását a társadalomra s különösen korunk azon 
égető kérdéseire, melyeket szerintünk is nem annyira a törvényhozás 
és rendőri intézkedések által, mint inkább Sándor Lajos kartársunk 
által feltüntetett módokkal lehet és kell, ha nem is teljesen, megol- 
dani, legalább kevésbbé élesekké tenni, eszméit és fejtegetéseit az 
ünnepeltre alkalmazván, elmélkedését igy végezte be: 71) 

, Czélom csak az vala, hogy körvonalozzam azt a nagy tért, me- 
lyet a mi ünnepeltünk, nagy tiszteletü főnökünk, szeretett sorstár- 
sunk már 50 éve müvel annyi siker és annyi dicsőséggel. Igen, 50 
éve, mert 1833. márt. 3-án választatott kolozsvári ekklésiánk segéd- 
lelkészévé, hol ugyanazon hó 31-én tartatott meg ünnepélyes beig- 
tattatása. 1836. febr. 13-án püspöki felhatalmazást nyert teljes papi 
szolgálatra. 1837. ápril 29-én tordai virágzó ekklésiánk vitte, mint 
rendes lelkészt kebelébe s 30-án már megtartotta papi székfoglaló 
beszédét. 1838-ban a Tordán tartott zsinati főtanács a kolozsvári 
másodpapi állomásra s ezzel kapcsolatosan a iheologiai tanárságra 
szólította fel, a mit azonban hivei ragaszkodása s szivének ama ne- 
mes érzelme folytán, hogy a benne helyezett nagy bizodalmat leg- 
alább nehány évi szolgálatával meg akarta szolgálni — nem fogadott 
el. Hat év mulva, tehát 1844-ben vitetett Vargyasra, hol azóta a 
legnagyobb buzgósággal visel gondot azokra, melyekben őtet az Is- 
tennek lelke foglalatossá tette. Egyházkörünkben más irányban való 
működésének évszámai közé tartoznak az 1859-ik év, a mikor egy- 


") Nagyon sajnáljuk, hogy folyóiratunk tere nem engedi, hogy t. kartár- 
sunk beszédét — mint ohajtottuk volna — egész terjedelmében közöljük. Szerk, 

házkörünk jegyzőjének, és az 1871-ik, mikor teljes bizalommal es- 
peresének választotta. Az 1838-ik év utolsó napja volt családi éle- 
tének kezdete, a midőn az élet nagy és bizonytalan útára társul 
nyerte a legjobb nők egyikét, ki élete és mindene volt, s a kit mi- 
után ez évben, fájdalom, elvesztett, eléggé megsiratni az életben 
elég könnye nem lesz. 

. Ez a század, melybe ünnepeltünk, Gyöngyösi István, papi pá- 
lyája és hivatalos működése esik, a nemzet ujjászületésének százada. 
A szabadság eszméi, melyek egy uj élet hajnalát hirdették, az ő lel- 
kében termékeny talajra találtak, s innen működésének szabad irá- 
nya mind a polgári, mind az egyházi téren. 

A szabadságharcz idején, nem karddal, de lelkesítő, gyujtó be- 
szédeivel s más tevékeny eljárásaival szolgálta a nemzet ügyét, a mi- 
ért jobbjainkkal ő is üldöztetés tárgya lett. Az ötvenes években pe- 
dig a polgári, egyházi ügyekben a jogvédelem érdekében a leghaza- 
fiasabb eljárást követte, s barátai nem egyszer i10tették óvatosságra, 
féltve mindattól, a minek csak akkor ily ember ki volt téve. Mint 
kitünő szónok több zsinaton nyert jeles beszédeivel, melyek szép irályuk, 
tartalmasságukkal ma is olyan kedvező hatást gyakorolnak a lélek- 
re, babért. Nagyt. püspökünk is nemes büszkeségének tartotta  fel- 
emliteni, hogy neki legelső és legnagyobb mestere a szónoklatban, 
Gyöngyösi István volt. 

Saját egyházközségében müködését pedig igazi apostoli buzgó- 
ság jellemzi. Ez azonban nemcsak abban nyilvánul, hogy a hivatalos 
órák, pontosan belegyenek töltve, hanem abban, hogy a nevelés te- 
rén a templommal az iskola párhuzamosan haladjon; innen minden- 
kori hivatalos főfigyelme az iskolára. Minthogy pedig a szellem csak 
anyag szárnyakon emelkedhetik, egyházközségének lelkes, áldozatkész 
tagjaival nevelési alapokat igyekezett teremteni, S hogy fáradozása 
sikerült, azt eléggé igazolja a vargyasi virágzó iskola, de igazolhat- 
ják azok a tudományos pályára készülő vargyasi ifjak is, a kik a 
legnagyobb magyarról nevezett Széchenyi alapból segélyeztetnek. 

De ünnepeltünk 50 évi szolgálata érdemeinek méltatásánál én 
tovább nem megyek, nem mehetek. Nem azért, mintha a lelkiisme- 
retesen müvelt nagy mezőnek nem lenne immár több virága, hanem 
azért, mert a gyarló halász nem meritheti ki a tengernek minden 
drága gyöngyit. És adja az ég, hogy még későre jöjjön el az idő, 
alkalom, midőn egy nálamnál hivatottabb szónoknak többet kelljen 
mondani egy ilyen helyről. 

Ünnepeltünk — szeretve tisztelt főnökünk — sorstársunk! Te 
élet korod s hivatalos müködésedben egy olyan pontra jutottál el, 
hová eljutni mindnyájunk kegyes óhajtása, Oh! bizonyára sokunknak 
le fog haladni napja, mielőtt oda juthatnánk . . . 


Elég annyi, hogy most nekünk nagy örömünk van; s ez ÖIrÖ- 
münkben fogadd ezennel minden tisztelőidnek s különösen nekünk, 
bajtársaidnak üdv és szerencse kivánatát. Koszorunk, melyet e pil- 
lanatban nyujtunk, nincs csengő ezüst s ragyogo "arany szálaival át- 
törve, mert Péter apostol szerént nekünk ez nincs; de hisszük, hogy 
önzetlen szeretetünk — őszinte bizalmunk — édes ragaszkodásunk, 

minden aránynál becsesb előtted. Mi az igazság érzetéből az érdem- 
nek hódolva vigadunk, örvendünk, s magasztalva Isten szent nevét, 
kétszeres buzgósággal kérjük őt, hogy adjon békességet ezután 15 
neked, az ő hiv szólgájának. Amen". 

A predikáczió bevégeztével a szivesség nyilatkozataira Gyön- 
gyösi István esperes a következő beszéddel válaszolt: 

, Hála- és öröm-érzeményeimből kelnek fel az imádságos gondo- 
latok, melyek rebegő ajkaimra szállnak, hogy még köszönetet nyil- 
vánitsak mennyei Atyámhoz, gondviselő Istenemhez, nagy kegyelmei- 
ért, melyeket rám árasztott, és e szép gyülekezethez, nemes keblü 
részvéteért, melylyel engem e megható pillanatban körülfogott, mert 
ha nem tátongana még vérző szivemen egy eleven fájó seb, ez lenne 
legszebb, legdrágább és boldogabb órája egész életemnek! 

Érdemeim nincsenek, melyekért e nagybecsü figyelemre, e rend- 
kivüli megtiszteltetésre számíthattam volna, de megilletődött lelkem 
abban találja fel e nemes cselekménynek eredeti forrását: hogy 
,a megtisztelés az őszinte tisztelőknek jó akaratára s kegyeletes el- 
ismérésére sugárzik vissza." 

Egyet azonban dicsekvés nélkül még is bátran elmondhatok : 
hogy multamra visszatekintve, nem látok egy szenyfoltot, mely piri- 
tana, nem egy feljegyzett pontot, melynek emléke könnyeket kérne, 
s a megbánás nehéz fellegével homályosiítaná jelenem derült remény- 
sugarát, megtartottam hitemet, igaz vallásomat, őriztem becsület- és 
kötelességérzetemet, hiv voltam és vagyok hazámhoz s anyaszentegy- 
házamhoz, melyben születtem s neveltettem, elődeim nyomdokát már 
harmadizben követve a papi pályán. Birom józan öntudatomat, bol- 
dog vagyok nyugodt lelkiismetem szabadságában, s benső meggyőző- 
déssel mondhatom, hogy sorstársaim, barátaim s érdekelteim iránti 
haragomon, boszús indulatomon a nap soha le nem ment, s ha még 
egyszer ujra kezdhetném is, csak azt kérném jó Istenemtől, hogy is- 
mét igy futhassam meg pályámat! 

Ezért hálálkodom én mennyei szent Atyám előtt, ki mindeddig 
jó lelkével vezérelt félszázad alatt szeretve folytatott munkálatomban, 
s kegyelmesen segitett fáradozni a rám bizottakban, melyek közt a 
vallás és erkölcs oltára mellett előttem állott mindig a szép haza 
oltára is, hogy ezen is áldozni s édes magyar hazám jelen, jövő és 
örök boldogságáért, megmaradásáért s állandó szabadságáért imád- 
kozni és munkálni meg ne szünjék, mig érző sziv dobog keblemben ! 

Hálálkodom és köszönetet mondok ez egyetértő kedves gyüle- 
kezetnek, hivatal- és sorstársaimnak, barátaimnak és hitrokonaimnak, 
kiknek becses figyelmökben felmerült ez ünnepélyes cselekvény, e ki- 
tünő megtiszteltetése csekély személyemnek; nemes keblü részvét ez, 
melyet a harmincznyolcz év alatt velem rokonszenvezett egyházkör 
ily megasztos jelenetekben nyilvánit ez órában irántam! Ha voltak, 
s lehettek hibáim, emberi tévedéseim, mert ember hiba nélkül nincs, 
s vannak az öregségnek is gyöngeségei, mindazokat elfedezve látom, 
s felejtve hiszem a barátság, testvériség és szeretet diszfátyolával, 
mely hivatali pályámnak a legérdekesebb évfordulóját leplezi, s védi 
minden méltatlan sérelem ellen. 

Itt vannak mellettem, körülöttem szeretteim, az enyimek, ki- 
ket az Ur jó kedvében adott nekem, s megengedte érnem, hogy ért- 
korban, tisztességes állapotjokban, s polgári szép helyezetökben ju- 
talmazva lássam apai gondjaimat, s áldozatkész fáradozásaimat, és 
tudjam bennök élni nevemet és vallásomat, hazám, nemzetem és egy- 
házam részére és javára, mi szintén enyhitő élvet, örömet hoz, csak 
most elvesztett áldott, jó élettársamért bánkódó szivemre! 

Ezeket is e lelkes gyülekezetnek hasonló szeretetébe s részt- 
vevő kegyeibe jó bizalommal ajánlom. 

Aldást kérek, a szeretet és béke áldását kérem az egész kör- 
nyékre, ennek örök időkig szép egyességben, hitben és igaz vallásá- 
ban fenállásáért s győzedelmes lelki hatalmáért és sértetlen tekintélyeért 
az egyházban, mint a polgári társadalomban, imádkozom ! 

Áldást, a béke és szeretet áldását kérem jó Istenünktől ezen 
ekklézsiánkra, s ennek szeretett minden hiveire — künn mezején bő 
terméssel, benn házaiban családi egyességgel, s keresztényi örömmel 
legyen boldog és megelégedett e nép időről-időre minden nemzedé- 
kekben! Imádkozom atyámfiai érettetek, kik ez ünnepélyes alkalom- 
mal is az Ur szolgáit kész jóindulattal fogadtátok, s anyaszentegy- 
házunk iránti élő és buzgó szerelmeteket nyilván felmutattátok, mint 
már sokszor köri gyülések, zsinattartások s püspök-választások al- 
kalmával tettétek; a mi Urunk Istenünk áldjon meg minden javaival ! 


Végre buzgó fohászomat emelem hozzád, jó atyám, szent Isten, 
ki testi és lelki erőmet mindeddig fentartottad, hogy már öregült ko- 
romban is szent házadban szolgálatképes lehetek; fedezd tovább is 
életpályámat atyai gondviselésed szárnyaival, hogy maradjon meg ér- 
telmem józan világa, s lelkiismeretem nyugodt szabadsága és Jézus 
meghagyása szerint: , Legeltethessem a nyájat, melyet szeretek." Es 
földi sorsom őszével jövő nehezebb változások, küzdelmes fáradságok, 
s bánatos borulatok közt is nyujts még egy reménysugárt hitem egén, 
mely végére siető pályautamat bevilágitsa halálom órájáig ! Amen." 

A kör részéről köri jegyző Dorkó Sándor, jánosfalvi lelkész üd- 
vözölte az ünnepeltet meleg szavakban. 

Az ünnepet h.-almási szép, jóravaló eklezsiánk zárta be, gazdag 
ebéddel vendégelvén meg a köri közgyűlést és az öszszegyült sokaságot. 

Midőn egész lélekkel csatlakozunk a kör kegyeletes szereteté- 
nek és tiszteletének nyilvánulásaihoz, szivünkből kivánjuk, hogy az 
Isten sokáig éltesse Gyöngyösi István afiát abban a jó testi ÉS lel- 
ki erőben, melynek jelenleg örvend; abban a munkaszeretetben és 
buzgóságban, melylyel — ritka jelenség képpen — már 18 ötven évig 
munkálkodott szép eredménynyel vallásközönségünk ügyében. 

A PRÓFÉTÁK HAZÁJÁBÓL. 
(Tárczaczikk, a , Kereszt. Magv." számára.) 


Nehogy a kegyes olvasó valami kénetes leirást várjon a Szent 
Földről, jónak látom előrebocsátani, hogy a czikknek semmi köze a 
tejjel és mézzel folyó tartománynyal. A ködös Londonban kél, a nagy 
angol nemzet kebeléből. Ma már e fajból a föld-éhes gyarmat-szer- 
ző ivadék kipusztult. A nemzet azok helyett most szabaditó- 
kat produkál, a kik 100, meg 100 különbféle alakban végzik az üd- 
vözités munkáját, uj evangeliumot hirdetvén a világnak. 

E jelenség kulcsát abban találom fel, hogy a teljes polgári sza- 
badsággal párosult hitszabadság, egyesülvén mély vallásos érzettel, 
ha a rideg ész nem tartja mindig szoros féken az érzelmek és em- 
beri gyarlóságok terjengő irányát, könnyen szélsőségekbe tévedhet. 

Bátran elmondhatjuk, hogy éppen e miatt a szabad nemzet ke- 
belében, a társadalom a maga sajátszerü szokásaival, a vallás és val- 


lásos testületek tévedéseikkel, tulzásaikkal, mondhatnám — erősza- 
koskodásaikkal — sokkal nagyobb megszorításoknak vetik alá az 


egyént, mint a mennyit például a magyar természet zugolódás nélkül 
elbirna. 

Világszerte ismeretes a tulzás, melylyel az angolok a vasárnapot 
megülik. E pedantság ismertetésére ime egy példa. 

Mult évben egy művelt, jó állásu kereskedősegéd elzongorázott 
a magyar-egylet helyiségében nehány magyar dalt. A szomszédság 
szive mélyéig sértve volt az ördögi hangok által. Profánus, repülj 
fecském ablakára, s más jó magyar nóták ugy hangzottak az áhita- 
tos elmenőnek füleibe, mint megannyi istenkáromlás. Panasz érke- 
tr az egylethez, s a vasárnapi zongorázást teljesen be kellett 
tiltani. 

A vasárnap megünneplését még türhetetlenebbé tenni van hivat- 
va az u. n. , Sunday Closing", vasárnapi zárás. A  mértékletességi 
egyletek roppant tevékenységet fejtenek ki, hogy minden hely, hol 
sert, bort, vagy pálinkát mérnek, absolute zárva legyen az egész ki- 
rályság területén. A javaslat inditványozói azt mondják ugyan, hogy 
a vasárnap arra való, hogy üljön mindenki otthon s menjen a tem- 
plomba imádkozni. De nem hunyhatunk szemet a tény előtt, hogy 
van Angliában egy osztály, melynek otthona szük és kényelmetlen. 
Ezekre életkérdés, hogy legyen valami köz-mulatóhely, hol a vasár- 
nap délutánt eltölthetik, még ha ez sokaknál megrészegedésre vezet 
is. Midőn a társadalom egy osztálya kényszeriteni akar egy mási- 
kat, hogy általa előirt módon töltse az időt: zsarnokság, despotiz- 
mus, még ha a szabad Angliában történik.is. A templomokban ivek 

vannak kitéve, kérelmek a vasárnapi zárásra. A kegyes közönség 
nagy része természetesen aláir. Ezenkivül áhitatos tea-nénikék, mint 
hitök szerint, elsőrendü apostolok az emberiség sorsának javitásá- 
ra irányzott eme kisérletben, fogdosnak aláírókat. A ser- és borcsar- 
nokokban másnemü ívek vannak kitéve. Ezekben már arra kérik az 
embert, hogy irjon alá a despotikus vasárnapi zárási kisérlet ellen. 
E dologra következő módon lettem figyelmessé. Egy magyar bará- 
tommal egy szép vasárnap reggel kirándultunk a Hampstead Heath- 
re, és a környéken levő dombokra. Ez egy nagy terjedelmü, festői 
magaslat, a legkedvesebb kirándulási hely, Londonhoz közel. Déltáj- 
ban megéhezve, a környéken levő vendéglőket mind rendre jártuk 
valami harapni valóért. Nemhogy egy pohár sert, de egy falás ke- 
nyeret sem kaptunk sehol. A pinczér az étlap helyett hozta az ivet, 
a vasárnapi zárás ellen. (A nap nagy részében most is zárva van- 
nak, mint ez eset mutatja, az uj mozgalom azónban csirájában el 
akarja fojtani a vasárnapi ivást.) Ilyenkor mit csináljon Londonban 
a szegény idegen? Jól nem lakik, annyi bizonyos; de azt megtehe- 
ti, hogy egy csendes, magyar áldást mormogván a vasárnapi zárásra, ut- 
jában édes megelégedéssel aláir vagy 4 kérvényt, az Egyesült-Királyság 
Parlamentben összegyült képviselőkhez a vasárnapi zárás ,ellen". 
Sir Wilfried Lawson és társai még messzebb menő terven dol- 
goznak. Egy törvényjavaslat van a Parlament előtt, ,Local Op - 
tion" czim alatt, melynek czélja, minden törvényhatóságban felru- 
házni a többséget a joggal, hogy az italmérési helyek számát meg- 
határozhassa, vagy szükség esetén azokat végleg el is nyomhassa, 
szóval, hogy a többség minden grófságban tetszése szerint bánhas- 
son az ital-kérdéssel. Tagadhatatlanul a legnemesebb indok vezeti 
ez embereket; de az elv, melyből kiindulnak, határozottan hamis. 
Ők igy okoskodnak: Ha az emberek nem akarnak józanak, takaré- 
kosak, mértékletesek lenni saját jószántukból, a társadalom fel van 
jogosítva annyi akadályt görditeni gonosz szenvedélyeik kielégítése 
elé, a mennyit csak lehet. A korcsma átok az emberiségen, s azért 
a társadalom vétket követ el, midőn fentartja a gyengébbek szá- 
mára kisértőül. — E tábor kék szalagot visel, honnan nevea kék 
szalagosok", lakomáin lemonadét iszik, s elveinek terjesztésében 
roppant erőszakos. Nem lehet kiáltóbb ellentétet képzelni, mint egy 
vidáman mulatozó magyar társaság, s egy ilyen limonádézó kompá- 
nia. — Hát legyen nekik az ő gusztusok szerint. A despotizmus 
despotizmus, még ha ily látszólag ártatlan és humánus alakot ölt is. 
A Times és Standard világlapok éles vezérczikkekben küzdenek az 
irány ellen, mely a Parlament egy S más határozataiban mostanáig 
kifejezést nyer. Charles Beard, az idei Hibbert leczkéző, egyike a 
legkitünőbb angol unitárius papoknak, a Baw FE. U. társaság ez idei 
estélyén, szintén élesen kikelt a socialistikus irány ellen, . mely AZ 
egyéni szabadságot végzetes csapással fenyegeti. Egy kitünő kék- 
szalagos vitatkozott egy anglikán püspökkel. Mondá, mily , dicső 
állapot lesz, mikor Angliában senki se részegedhetik meg, még ha 


akar is. A jó püspök azt felelte, hogy ha már csakugyan választa- 

nia kell, inkább akar szabad lenni, mint józan. Ilyes dolgok lehet- 
tek azok, a mikért Bismarck herczeg azt mondá az idén egy angol 
Iátogatójának, hogy ahhoz a zsarnoksághoz fogható, a minek Ang- 
liában van alávetve az ember, nincs a világon. Erre a zsarnokság- 
gyülölő kanczellár, fiatalabb korában Angliában telt utazásaiból el- 
beszélt egy epizódot. , Gyönyörü vasárnap délután volt; mély, csak- 
nem halotti csend, minden roppant ünnepélyes. A. vaskanczellár egy 
angol barátjával, kit teljesen okos embernek hitt, egyik angol vá- 
rosban sétált. Meghatva a roppant ünnepélyesség által, — mondá a 
kanczellár — halkan egy német hazafias nótát kezdtem fütyölni. Tár- 
sam elrémülve fordult hozzám, s kért, hogy hagyjam félbe. Miért ? 
Tán tiltja a policzia? Nem biz a, de hát nem tudja-e, hogy ma az 
Uristennek szombatja van? Mely kegyes megjegyzés nekem oly rosz- 
szul esett volt, hogy azt a ficzkót leráztam nyakamról, a mily ha- 
mar csak lehetett, sőt ama várost is elhagytam, a legelső posta for- 
dultával. Angliának: szörnyü nagy hibája, — végzé az öreg ur — 
hogy az ember nem keresheti benne boldogulását és lelki üdvössé- 
gét a saját izlése szerint. 

Az, a miről még ez alkalommal a vasárnappal összeköttetés- 
ben meg akarok emlékezni, a vasárnapi szabad égalatti isteni tisz- 
teletek és másnemü szónoklatok. Mindenekelőtt egy kis  előismerte- 
tés a Salvation Army-iUdv hadsergéről, mely ezekhez nagy kontin 
genst szolgáltat, nem lesz fölösleges. 

A Salvation Army, katonai mintára szervezett vallásfelekezet, 
vagy inkább szenteskedő társulat. Egy az államegyháztól elsza- 
kadt pap Mr. Booth alapitotta, a ki ma felekezetében generális 
czimet visel. — A katonás szervezet a legapróbb részletekig át 
van kölcsönözve. Vannak törzs-, fő- és altisztek és közkatonáik. 
A tisztek vörös mellényt viselnek, melyre nagy betükkel fel van 
varva : Salvation Army. Imahelyeiket kaszárnyáknak nevezik; a fe- 
lekezetnek van két lapja, egyik ,Csata kiáltás", a másik ,Kis 
katona". Ha megtéritnek valakit, katonás műszókkal azt mondják 
róla, hogy ,elfogták". Ha uj területekre mennek hóditani, hát , invá- 
ziót intéztek belé." A hol váratlan ellentállásra találnak, hát ott a 
helyet , megostromolják", vagy ,Sszuronytámadást intéznek". Lőnek 
továbbá , vörös izzó evangelium-golyókkal". — E műszóknak min- 
deniknek megvan a maga különös szakszerü jelentősége a hadsereg 
műszótárában. Egy falragasz, melyben egy tea-uzsonnát jelentettek, kö- 
vetkezöleg hangzik: Felirat Vér-és tűz. Uzsonna lesz 4 óra 30 
perczkor, a mikor is támadás fog intéztetni áz élelmi szerekre. [Le- 
gyenek ott a maga idején. Jelszó: nincs irgalom. A vasárnap dél- 
előtti proczessziók, az imahely kaszárnyákba katona zene mellett a 
londoni utczák egyik lesfestőibb látványa. A kapitányok, kiki a ma- 
ga kerületéből, megindulnak a kaszárnya felé. Az üton a zene hang- 
jára legalább 10 annyi utczagyerek csatlakozik, mint a csapat  ere- 
deti létszáma. A menet a lehető legvigabb. Táncz- és nevetés, mint- 
ha csak menyegzőre mennének. Időközönként a kapitányok valame- 
lyike a zenészek elébe kerül, s harczi jelszókat kurjant a tömegnek, 

Ha mondják nekik, hogy illetlen az utczán tánczolni vallásos menet 
alatt, Dávid tánczát hozzák fel a frigyláda előtt, a ki pedig zsidók 
királya és nagyon okos ember volt. A merre mennek, minden ablak 
és ajtó tele van kiváncsiakkal, hisz hogyan szalasztanának el egy 
ilyen kapitális mulatságot. Kétszer kisértem be őket a kaszárnyába, 
de egyetlen egy komoly arczot sem birtam felfedezni, a nevetségnék 
és komikumnak annyi eleme van e vallásos czeremoniában. Valame- 
lyik kapitány aztán elmondja a legénységnek, hogy mikor a hitetlen 
mosolyog rajtok gúnyból, a Jézus is mosolyog az égben, de már ne- 
kik és örömében. Angliában jelenleg nem tehetnek semmit; a miért 
üldözőbe fogják, a mit ők a Times és más lapok véleménye szerint 
a világon mindennél többre becsülnének. Mert szenvedni a Jézusért, 
ez az ő eszményük. Külföldön azonban jobb szerencséjük volt. Sveicz- 
ban egy kantonból, hova inváziót intéztek volt, Booth és Charles- 
worth kisasszonyok vezérlete alatt, kiutasították. Miss Booth érde- 
kes leirását adta annak a Sanhedrin-nek, mely előtt őket kihall- 
gatták. Hogyan nézett ki az a ,hitetlen", a ki őket kikérdezte, s 
hogy hogyan mosolygott az a sok többi , hitetlen", mikor ők vallást 
tettek a Jézusról. Az egész teremben nem volt egyetlen egy jó ke- 
resztény arcz, mondja Miss Booth. Azonban ha a hatóság nem ül- 
dözi is itt őket. van egy veszedelmes ellenségük s eza,Skeleton 
Army", csontváz hadsereg. Ha sereg alakult oly czélból, hogy üd- 
vösséget szerezzen az embereknek, az angol társadalmi viszonyok 
közt egy más sereg alakulása, mely amannak gonosz törekvéseit el- 
lensulyozza, kikerülhetetlen volt. Egy angol barátom elmésen mondá 
egyszer nekem, hogy ha ma társaság alakulna Angliában oly czélból, 
hogy huzzák le a holdat a földre, holnap egy más társaság pattanna 
ki a földből ama nagy jelszóval: hogy a hold maradjon ott, a hol 
van. Igy ha Salvation Army (üdv hadserge) alakult, meg kellett -ala- 
kulni a Skeleton Armynak (csontváz hadsergének), a mely megvere- 
kedjék vele. Agliában még verekedni se lehet, ha az ember czéhba 
nem áll, hol a tagok rokonkebelre találnak. A Skeleton Army tag- 
ságra nem kell egyéb, csak ió ököl, mert a küzdelem nem szellemi 
fegyverekkel megy. Czél a Salvation Armysták gyüléseit szétrobban- 
tani, tagjaikat elverni és bántalmazni, a hol csak lehet. 9-6  na- 
gyobbszerü csata volt az idén. A. biróságok kezdetben enyhén itél- 
tek, minthogy azonban a Skeletonok mindinkább vérszemre kaptak, 
ma már szigoruan bebörtönzik őket, mikor csak elcsiphetik. A Sal- 
vation Army dicsőségnek tartja szenvedni a Jézusért. : 

A mi a kaszárnyákban tartott isteni tiszteleteket illeti, a mé- 
lyen vallásos a mi fogalmaink szerint nevetségessel folyvást vál- 
takozik. Ha az ember rokonszenvet érez is irántuk, mégis megszó- 
kás és némi erőfeszités nélkül alig fogja megállani, hogy ne moso- 
lyogjon olykor-olykor. Az isteni tiszteletet valami borzasztó hangos 
. zene nyitja meg. Hogy miért olyan hangos és olyan fülsértő, azt nem 
tudom. Hacsak nem az az oka, hogy az ujabb csatákat ágyuzás nyit- 
ja meg. Annyi igaz, hogy a legkitanultabb verébtábor örökre elijed- 
ne egy székely falu buzájától, ha a banda elprodukálná ottan ezt az 

isteni tiszteletet. Ezután ének, könyörgések s rövid beszédek követ- 
keznek. Könyörgés alatt mindnyájan behunyják szemeiket ; általában 
a szemmel látható vallásos felindulás ekkor tetőpontját éri el. Né- 
mely arczon beteges mosoly; a Jézus nevének emlitésénél mások le- 
borulnak a földre, mintegy porig alázkodva a megváltó előtt. Az a 
jókedv, mondhatni kicsapongó öröm, mit az utczán szemébe vágnak 
a skeptikus és hitetlen világnak, itt helyt ad a legmélyebb felindu- 
lásnak és bünbánatnak. Isteni tisztelet végén háromszor felszólitják 
a gyülekezetet, ha van-e valaki, a ki megtért. 

Az én jelenlétemben egyszer egy 70 éves vén korhely ember 
is beszélt, a kit azelőtt nehány nappal fogtak el: Mondá, hogy mig 
hosszu élete alatt mértföldeket gyalogolt, hogy megrészegedhessék, 
most mértföldeket gyalogolna, hogy az urral lehessen. Ebből láthat- 
ni, hogy a sereg minden nevetségessége mellett emberbaráti munkát 
is végez az alsóbb osztályok közt. A mi lapjaikat — a ,Csata ki- 
áltást" és. ,Kis katonát" illeti, kevés mondanivalóm van róluk. 
A ki Magyarországon ilyen lapok szerkesztésére adná a fejét, nehe- 
zen kerülné ki az orvosi felügyelet alá helyeztetést. Az előbbinek el- 
olvasása után valaki, a ki semmit se tudna a Salvation Armyról és 
munkálkodásáról, azt a benyomást nyerné, hogy az egy őrültek há- 
zában, őrültek által szerkesztődik. Az utóbbiba 6—10 éves gyerme- 
kek dolgoznak, kik legkomolyabban biztosítják a világot, hogy ret- 
tentő bünös cselekedetek után megtértek s most már meg vannak 
tisztulva a bárány vérében! Booth-né aszszonyságot figyelmeztették, 
mily fonák, ferde és természetellenes ez egész eljárás. Rögtön idézte 
a 8-ik zsoltár 3-ik versét: , A kicsinyeknek és csecsszopóknak szá- 
jok által erősitetted meg a te hatalmadat, hogy megrontsad a te el- 
lenségedet." Hz argumentumra aztán természetesen nincsen felelet. 
Meg vagyok győződve, hogy Booth generalis Magyarország ellen hasz- 
talan intézne támadást. Nálunk a történelmi egyházak nagy akadá- 
lyai a szellem és vallásos érzület ilyetén kitöréseinek. 

. Ha szép vasárnap délután kisétál az ember a , Regents Park"- 
ba, nem nagy távolságra egymástól 6—8 csoportot vesz észre, me- 
lyeknek közepén egy-egy ember prédikál. Véve az embert a genus 
homo értelemben, mert a legelső is, a kit megközelitünk, nő. Jézus- 
ról és az ádvözségről beszél. Szeme behunyva; ingadozásnak, habo- 
zásnak, szavak válogatásának nyoma sincs beszédében. Elmondja, 
mily leirhatlan boldogságot érez most Jézus kebelén, s hogy nincs a 
világnak anynyi kincse, a miért előbbi állapotába viszszakivánkoznék, 
mikor még nem ismerte Jézust. Salvation Army — anynyi bizonyos. 
Ebből már eleget láttunk s láthatunk minden utczasarkon keresztelő 
János szerü felkiáitásaival: térjetek meg, stb. 

Egy más csoport közepén himlőhelyes arczu férfi orál. Jóizü, 
HEG uri embernek látszik, ki valami ugyancsak tréfás dolgokkal 
a tálhatja a hallgatóságát, mert koronként nagy a nevetés körülte. 

árgya csakugyan mulatságos ; arról beszél, hogy kik ma a pogányok 
Angliában. Az angol érsek-primás pogány, valamelyik nagy befolyásu 
herczeg — elfeledtem már melyik — pogány, a szent Pál és West- 

minster egyházbeli esperesek pogányok és 1gy tovább. Megnevezi min- 
deniket névszerint. Előadása roppant komoly, de e komolyságban va- 
lami ellenállhatatlan komikum rejlik. Egy más alkalommal arról be- 
szélt (3-szor hallottam ez urat), hogyan egyesül az állam-egyház 3 
nagy pártja a pénzszeretet szent kötelékében. Mondá, hogy sokáig 
gondolkozott, mi közös vonást találhatna, a mi megvan mindnyájok- 
ban. Ő legalább ez egyen kivül mást nem tud. Megkérdezte a hall- 
gatóságot, hát ők tudnak-e. A tömeg nagy kaczaj közt kiáltotta : ,,No." 
Államférfiak és papok, anglikánok és dissenterek, kis és nagyhatal- 
masságok egyformán kikapják a magukét a tréfás, himlőhelyes urtól. 
Ő maga és hallgatósága, hogy egy filozofiai műszót használjunk, va- 
lószinüleg skeptikusok. 

Néhány lépésnyire egy harmadik kör. Magas, fekete szakállu, 
értelmes arczu ur a középen. Beszél korunk különös nyavalyájáról — 
a hitetlenségről. Előadásában logika, ékesszólás és mély meggyőződés 
oly sajátságos bájjal egyesülnek, hogy határozottan neki nyujthatjuk 
a pálmát nemcsak e délutáni, hanem mindama népszónokok közt, 
kik csak számos vasárnap délutáni barangolásainkból eszünkbe jut- 
nak. Valami sajátságos, melancholikus báj ömlik el az egész embe- 
ren. Mondá, hogy ő sohase tud végig menni London embertömegek- 
től hemzsegő utczáin, hogy mindennap eszébe ne jutna, mily nagy 
számu nép jő-megy vigan, könnyelmüen, mintegy teljesen öntudatla- 
nul amaz irtózatos itéletről, mely reájok vár. Roppant fájdalmat okoz 
neki, hogy vannak emberek, kik lelkök üdvösségével (a legszükebb 
theologiai értelembe véve a kifejezést) semmit se törődnek. Ő vizs- 
gálni szokta a mellette elmenők arczvonásait, melyből hoszszas gya- 
korlat után következtetni tud a vallásosságra. 

E szónokot hallva, minden iszonyatosságában áll. előttünk Szt. 
Ágoston massa perditio-ja. Egy más alkalommal tárgya a Jézus köz- 
benjárói hivatala volt. Jézus Krisztus rangban második, s azért lett 
a világra küldve, mert a szent Isten és a bünös világ közt minden 
érintkezés absolute lehetetlen. Az ember Istennel semmi névvel ne- 
vezendő módon nem közlekedhetik. Nekünk csak Jézussal lehet dol- 
gunk, a kin keresztül tisztátalan gondolataink megtisztulva jutnak 
az atyához. E gondolat volt különös erővel s rendkivüli elmésséggel 
kifejtve. Nem hiszem, hogy e tant ily mereven ma egyetlen egyház 
is tartaná Angliában. Emberem tehát eredeti gondolkozó. Minden kü- 
lönössége mellett elég esze van hozzá, hogy az legyen. Sima, folyé- 
kony ékesszólása s erős logikaja bármelyik kathedrának diszére válnék. 

Még egy negyedik csoport és aztán végeztünk. Roppant zajos 
és több ember van benne, mint a 3 előbbiben öszszeyéve. Az ember 
alig tud könyökével anynyi helyet csinálni, hogy lássa, mi történik. 
Egy férfi, kinek arczát nem sikerül kivennünk, erősen igyekszik bi- 
zönyitgatni, hogy a bibliai csodák lehetők. Nem sokkal azután egy 
más férfi lép a szószékre és igyekszik őt czáfolni. Ha kérdjük azt a 
hatalmasan pipázó sühedert, ki szemünket, szánkat ugyancsak trak- 
tálja füsttel, mi foly, egy füstgomoly kiséretében felénk röpiti, hogy 
hitvita. Mindkettő a bibliából vitatkozik, mert ki volt kötve, hogy 

mindkét fél onnan meritse argumentumait. A hallgatóság nagyobb Té- 
sze azonban, ugy látszik, amellett van, a ki a csodaellenes álláspon- 
tot tartja. Legalább ez tünik ki a jóizü kaczajból, melylyel ellenfelére 
mondott viczczeit fogadják. Ne várjuk azonban végét. Igy is félek, 
hogy mind a t. szerkesztő urak, mind a t. olvasók türelmét próbára 
tettem e kissé tán kelletinél hoszszabbra nyúlt czikkel. A viszont- 
látásig, ha a szerkesztőségnek is ugy fog tetszeni. 


Gál Miklós. 


TEGYE SZEN 


Uj-Székel, 1883. augustus. 

A kereszturi egyházkör közgyülése f. évi jul. 12-én a medeséri 
egyházközségben t. Kovács Mihály esperes ur elnöklete alatt, 
mindkét köri gondnok, gymnásiumi tanárok, egyházi tanácsosok, köri 
lelkészek, néptanitók, sőt nehány theologus és nagyszámu helybeli és 
vidéki közönség részvéte mellett, nagy ünnepélyességgel folyt le. A 
közelebbről kijavitott s szebbnél-szebb virágkoszorukkal feldiszitett 
templom, a hevenyészett zenekar- és orgona-kisérettel felhangzó ének, 
siménfalvi lelkész Németh István közfigyelmet keltő ékes szónoklata, 
esperes és jegyző kölcsönös üdvözlete, egy keresztelési szertartás és 
a zsúfolásig összeseregelt hallgatóság ritka magasztosságot kölcsönöz- 
tek az isteni tiszteletnek s önkéntelenül is arra a gondolatra ragadták 
az unitárius lelket, hogy menynyivel szebb és eredménydúsabb ez 
igy, mintha az ily közgyűléseket központosítva, csupán a tanácsko- 
zási terem falai közé, a gépies tárgyalások keretébe szoritjuk. Kü- 
lönben ennek vitatása nem tartozván egy rövid vidéki levél -kereté- 
be, e szerény megjegyzés után menjünk tovább. 

Elnök ur az iskola tantermében a tanácskozást megnyitván, évi 
jelentéséből örömmel vétetett tudomásul, hogy ez egyházkörben a 
lelkek összes száma 14527 s mig átállott hozzánk 34, addig tőlünk 
csak 13; és hogy belső emberek, özvegyek, árvák és ekklézsiák az 
államsegélyből, Dávid Ferencz-alapból, Zsuki-alapitványból a mult 
1882-ik évben összesen 901 frt 70 krral segélyeztettek. 

Egy pár fegyelmi és egy viszályos ügy, felsőbb leiratok, a kis 
medeséri leányegyháznak templomépitését, a korondi egyháznak a 
nyugalmazott öreg lelkészt illető egyharmad kepe elvonását illető ké- 
relme és a tanügyi bizottság jelentése letárgyaltatván, Boér Lajos 
gyámoldai pénztárnok és Raffaj Károly segédpénztárnok számadásai 
megvizsgáltattak s kitünt, hogy a két pénztárnak készletben, bank- 
könyvecskében, kötvényekben, alapitványban és igéretben van össze- 
sen 900 írt 32 krja s ez , Segélypénztár" ezim alatt, régebbi hatá- 
rozat következtében, kezelés végett átadatott Raffaj Károlynak. 

Megállittatott az általános nyugdij- és segélyintézet alapszabály- 
tervezetére vonatkozó vélemény. Ebben nehány többé-kevésbbé fon- 
tos megjegyzés után, különösen az illető törvényjavaslat 25. $.:b 

pontjára vonatkozólag azon nézet nyert kifejezést, hogy a közgyülés 
a néhai boldogemlékü mlgs. Pálfi Dénes és neje Hegyesi Zsuzsánna 
által tett 1050 frtos gyámoldai alapítványt, mely már az 1289. sz. 
takarékpénztári könyv szerint kamatos kamataival 2000 fÍrthoz kö- 
zeledik, egyhangulag koránt sem hajlandó beolvasztani az általános 
nyugdij- és segélyintézet pénztárába, azért egyfelől, mert a néhai 
alapítványozók kizárólag csakis a kereszturköri özvegy papnék és 
mesternék s ezek árvái számára adományozták, s ha más pénztárba 
beolvasztatnék, meg lenne sértve hálára méltó emlékük és az ado- 
mány elvonatnék saját czéljától; azért másfelől, mert a Keresztur- 
körből egyetlen mester sem lévén tagja az általános nyugdij- és se- 
gélyintézetnek, merőben ki lennének zárva az alapitvány javadalmai- 
nak élvezéséből. Tehát nem szűkkeblüség, sem particularismus nem 
inditotta a közgyűlést az összeg beolvasztásának megtagadására. 
Nagy tetszéssel fogadtatott gymn. igazgató-tanár és egyházi ta- 
nácsos Sándor János inditványa, mely rövid kivonatban ez: A zsi- 
nattartásra egy állandóalapot kellteremteni — a 
melyhez minden egyházkör egyszer s mindenkorra 
járuljonthozzas Autőker légyen érintetlen 78 esiak"a 
kamatok hordozzák a zsinattartási költségeket. Ha 
az egyházkörök aránylag fizetve, csak 5000 fírtot ten- 
nének öszsze, ez ha csak 59//7-kal kamatozna is, négy 
év alatt kamatos-kamattaljövedelmezne a zsinat- 
tantásta 1071 írt 53 kit. Vagy ha 6000. írtot tennénk ösz- 
sze, ez 50/o-kal 1293 frt 3 krt hajtana; "és ha 69/,-kal k a- 
matoztatnék a tőke, még nagyobb lenne a kamatok 
összege. ő 
Inditványozó tanár ur meggyőzőleg indokolja a vidéki Z51- 
nattartás szükségességét, természetesen unitárius szempontból, ér- 
veléseiben a gyakorlati életből indulva ki, indokait igy öszszesíti : 
A zsinat ébreszti ápolja a vallásos érzést, hitünk- 
ben megerősit, lelkesit és nemes cselekedetekre buz- 
dit. De tartása az egyes körökre felette költséges. Az alap kezeltet- 
nék vallásközönségünk közpénztárnoka által s négy év végén a ka- 
matos-kamat egészen adatnék ki a zsinatot rendező egyházkörnek. 
Létesitésére inditványba hoz nyolcz esztendőt, és minthogy az egyesek 
halandók, mig az egyházak állandók, azért ez alap öszszetételére néz- 
ve az egyházakat véleményezi felkérendőknek. A jelenlegi pap, tami- 
tó nem fizethet a jövendőbeliek helyett is; tehát azok a testületek, 
illetőleg egyházközségek, a melyeknek állniok, virágozniok kell szár 
zadokon, évezredeken keresztül, a melyekért tartatik fel az egyházi 
közigazgatás, a melyek huzzák a szellemi, erkölcsi, sőt anyagi hasz- 
not is a zsinatokból, azok tegyék öszsze az alapot, függetlenül az 
egyesektől. Hiszszük, hogy a tanár urat, miként nyilvánitja is, ez in- 
ditványra semmi egyéb nem vezette, mint egyházi ügyeink iránti őszim- 
te érdeklődés. ( ULsjAtSA 
- Zsinattartásunk nagy fontossága érdekében jó lesz ez inditvány 
felett komolyan gondolkozni. E végre küldetett meg a többi egyház- 

köröknek is és terjesztetett jegyzőkönyvileg a mlgs. és főt. E. K. Ta- 
nácshoz. Majd, ha az eszme érik, a megállapodás szerint az illetékes 
forum elébe fogjuk terjeszteni. Mi, a kik már egyszer átéltük a ZzS1- 
nattartás fáradalmait, teljesen felfogjuk ez inditvány nagy horderejét 
s hiszszük, hogy ez más egyházkörökben is igy lesz. 

Hasonló figyelmet kérünk énlaki lelkész, Győrffy Ferencz indit- 
ványára, mely indokaiból az előbbivel egyidejüleg elfogadtatott és a 
többi egyházkörökhöz is áttétetett. E szerint az egyházkörök részé- 
ről intéztessék az Egyházi Főtanácshoz egy egyetemes kérés egy uni- 
tárius egyházi törvénykönyv szerkesztése és kiadása iránt, 
mely az unitárius egyházban levő minden hivatalnak nemcsak tisz- 
tán egyházi, hanem a polgári viszonyokra vonatkozó teendőit is az 
eddig történt reformok szerént szabályozza és határozza meg. 

Végül köszönetet és méltó elismerést nyilvánitok a közgyülés 
nevében a medeséri egyházközség s különösen ennek ügybuzgó lel- 
késze és presbyteriumának a hitrokoni vendégszeretetért, mely kivált- 
képpen a kényelmes elszállásolásban és a fényes közebédben nyilvá- 
nult. Önként következvén, hogy ez utolsón a püspök és főgondnok 
őméltóságaikra, valamint az egyesek és testületekre a lelkes pohár- 
köszöntések nem hiányoztak. 

Rafaj Domokos. 


IRODALMI ÉRTESITŐ. 


k Sámi László válogatott művei. Kolozsvár, 1883. 380 I. 
Ára 2 frt. 

E könyv Sámi tanár dolgozatait hozza egybegyűjtve, melyekből fo- 
lyóiratunk hozott annak idejében. Hegedűs István Sámiról adott jellem- 
rajza nyitja meg, s szónoki müvek, tudományos értekezések, társadalmi 
elmélkedések s tárcza-levelek czimü fejezetekben hozza mind azt, mit egy- 
kori tanitványa s később pályatársa, Hegedüs összegyüjthetett. Mert Sámi 
aligha gondolt azok kiadására. : 

5 valóban Hegedüs szolgálatot tett irodalmunknak. Előttünk fek- 
szik egy mély gondolkodó minden gondolata. Szolgálatot tett Sámi ba- 
rátainak, kik ez összegyüjtés által igazolva látják azt, kit sokan nem 
értettek; de kit mindenki nagyrabecsült. 

E könyv különben is azok közé tartozik, melyekben nem iró, ha- 
nem egyéniség beszél. Sámi beszél hozzánk, kit soha sem hajt az irás 
ösztöne, hanem ir és beszél, mert felkérték s megigérte, vagy tán épen 
kötelességéhez tartozik. De valahányszor ir és beszél, mindig ugyanaz, 
a gondolatok, eszmék regiójában élő ember, ki legkedveneczebb tudomá- 
nyát, a történelmet is, Vico, Herder, Schlegel, Hegel s mindazok szemé- 
vel látja, kik a történelem philosophiáját irták. Ő tisztában volt, hogy 
minden eszményit ember teremtett. S ő nem volt vele megelégedve. Miként 
idézve látjuk könyvében, hogy valakinek a mai felekezetek istenénél na- 
gyobb isten kell, ugy ő is a politikában még a respublikáért se lelkesült 
annál is tökéletesebb kormányformában vélte érvényesithetni ideálját, 5 
szabadságot, azt a salaktalan szabadságot, melynek cultusában oly ki- 

fogyhatatlan. Őt a civilizatió mai szinvonala nem elégítette ki. — Mint 
ilyen, mégsem 6 pessimista. Végtelenűl hitt az emberiség tökéletesedésé- 
ben, haladásában; az embereket, tán mert jobbnak hitte a valónál, hu- 
manus lelke egész melegével szerette, s javára volt, mindig derült ke- 
délylyel lépik fel, mindig vigasztal. 

Igy, a hogy dolgozatai adva vannak, nem egyebek, mint töredékek. 
Bár igy is minden sora gondolkodásra hi fel. Sámi megérdemelné, hogy 
mint iró és egyéniség tanúlmány-alákban lenne ismertetve. K. L. 

Gyásztisztelet nagy-ernyei Kelemen Benő koporsójánál 
Szucságban 1883. junius hó 5-én tartotta Ferencz József unitá- 
rius püspök. 

Nincs nehezebb munka s több lelkierőt kivánó hivatal, mint a lel- 
készé. Ő a bölcsőtől a koporsóig minden érzést együtt érez s minden 
gondolatot együtt gondol el a hivekkel, kiknek éltét adá. A munka mégis 
csak elviselhető volna mindenütt, mert itt a szülők öröme, ott a gyer- 
mekek vigsága, amott meg a barátok részvéte emeli érzelmeit s erősiti 
akaratát, de a koporsónál már óriási, mit mivelnie kell. Ott egyedül áll 
csupán, kitől a gyermek, szülő, hitestárs, testvér, barát és rokon meg- 
tört szive vár vigasztalást és erőt. Nagy lelki erő, erős bizalom és ren- 
dithetlen hit Istenben kell ily nagy feladat megoldására; s hátha még, 
kit eltemet, szive érzelmeinek részese, igazi és nemes barátja vala, bi- 
zony ezt a munkát lehetetlen mérlegelni. És a Gyászistentiszte- 
lettel ily nagy feladatot oldott meg mindig ékesen szóló püspökünk. 
E beszéd egyike azoknak a remekeknek, a melyek nincsenek sem idő- 
hez, sem alkalomhoz kötve, mert mikor egy nemes élet jeles vonásait 
ecseteli, ugyanakkor arra tanit meg, a mi nélkül eddig sem volt s ez- 
után sem lehet ember az ember. Lélektanilag, tudományosan vagy éppen 
philosophiai argumentumokkal határozza meg azokat a tulajdonságokat, 
melyek által halhatatlanságra számithat valaki. Valóban nem tudjuk, 
hogy a családi élet, a társadalom, vagy az Istenben való 
hit megfejtésében volt-e erősebb. Kelemen Benő mint családfő, mint ha- 
zafi és polgár, mint keresztény és unitárius örök időkre szóló emléket 
nyert e Gyásztiszteletben, melyet szeretnénk minden lelkésznek 
mintául kezébe adni. 

Unitárius kis könyvtár. Szerk. Derzsi Károly, VII. V an-e 
az unitáriusoknak evangeliumok, a melyet prédikál- 
janak? Az unitárismus először nem volt egyéb, mint a protestantis- 
musnak bármely ága: t. i. tagadása a katholicismus egy vagy más téves 
tantételének, de minthogy mindem protestáns hitnézetnél szabadabb el- 
vekre helyezkedett, nemcsak azt tagadta meg, mit a többi protestánsok, 
hanem még sokat az ő nézeteikből is. Ennek elkerülhetlen következmé- 
nye lőn, hogy az unitáriusok élete eleinte nem volt egyéb küzdelemnél 
a tévtanok ellen, s hogy dogmájok főleg amazokénak tagadására SZ0- 
vitkozott. Ezért nevezték el tagadóknak, pedig nagyon tévesen, mert az 
unitáriusoknak mindig megvolt az a czéljok, hogy az embereket va l- 
lásosakká tegyék; ők mindig prédikálták az evangeliumot, s ha ed- 
dig tán ellenkezőleg kellett is hogy legyen, ma már a" theologiát csak 

eszközül használják ezéljaik elérésére. Nem sokat adnak a dogmatizálás- 


a trákil 

ra, de annál többet arra, hogy az ember értelmét, érzelmét és lelkiisme- 
retét miveljék; az Istenről, mint közös, szerető atyáról, ki mindnyájunk- 
ban van s kiben mi is vagyunk, minél tisztább fogalmat nyujtsanak. Ők 
azt tartják, hogy Isten naponta kijelenti magát az embereknek külön- 
külön is s ezért nem tartanak egyes rendeket (a papok) különös isteni 
hatalommal felruházottaknak. A Jézust kiválóan tisztelik, még pedig azért, 
mert ő tanitotta meg legtisztábban, hogy az isteni természet minden em- 
berben közös. Nem tartják szükségesnek, hogy Isten csodálatos módon 
jelent légyen meg a Jézus Krisztusban, mert hisz ő mindenkiben jelen 
van. Van positiv tételök mindenre a mi lényeges, a nélkül, hogy azt 
conciliumokban állittatták volna meg, s lesz is mindig, mert az ugy 
tisztul és finomul, mint maga az ember. E szerint munkájok örök időkre 
szól, hivatásuk az idővel növekedik. A mig lesz emberi sziv és e sSziv- 
ben érzés, addig az unitáriusoknak lesz evangeliumok, a mit prédikálja- 
nak. Az Unitárius Kis könyvtár új füzete e kérdésre oly világos felele- 
tet ad, hogy abból minden tudnivágyó könnyen átláthatja, hogy mi az 
unitáriusok evangeliuma. Ajánljúk a megszerzésre. Bs. 

Iskolai értesítők az 1882— 83-ik tanévről. Értesítő az 
únitárius vallásközönség iskoláiról. A nevelésügyi bizottság megbizásá- 
ból szerkesztette : Kovács János igazgató-tanár. IV. Évfolyam. Minthogy 
az Ertesitő mindenik ekklézsiába megküldetik s abból az érdeklődők 
részletesen megismerkedhetnek iskoláink állapotával: itt csak a főbb ada- 
tok elősorolására szoritkozunk. A. papnevelő intézetben működött 6 tan- 
erő; a gymnasiumban 24; az elemi iskolában 4. A papnevelő intézetbe 
beiratkozott 12 papjelölt; 7 papnövendék; a gymnasiumba 259 tanuló; 
az elemi iskolába 70; összesen: 548. A tanév bezártakor volt 331. 
Erettségi vizsgára állott 33 tanuló, kik közül érettnek nyilvánittatott 23 ; 
egy vagy két tantárgyból szeptemberig visszavettetett 10. Papi szigorla- 
tot tétt jeles eredménynyel 1. Ösztöndijak, jutalmak, segélyezés és ja- 
vadalmak értéke: 10537 forint 21 kr. A kórházra tett összes kiadás: 
184 frt 54 kr; ebből visszafizettek a gyógykezelt betegek 36 forint 35 
krt., a többit az E. K. Tanács, mint szegénysorsu tanulóknak elengedte. 
A főiskolai könyvtár áll: 24433 drból. A tordai iskolában a tanerők 
száma 14; a tanulók száma az öt gymn. osztályban 102; az elemi is- 
kolában 81, összesen: 183. A tanulók segélyezésének értéke 3602 frt. Az 
intézet könyvtára áll 2170 drb. műből. — A sz.-kereszturi iskolában 
a tanerők száma 9; tanulók létszáma az öt gymn. osztályban 122; az 
előkészítő osztályban 30, összesen: 152. A tanulók segélyezésének érté- 
ke 1380 frt 6 kr. s egy drb. 20 frankos arany. A könyvtárban van 
10040 drb. mű. 

Ú Beküldettek a következők: A kolozsvári állami segélyt 
élvező s nyilvánossági joggal felruházottfelsőbb ke- 
resk. iskola értesitője: Igazgató-tanár Kiss Sándor által szerkeszt- 
ve, tanárok száma 9, tanulók száma 90. Az intézet ez évben 8074 frtnyi 
segélyezésben részesült, mely részint Kolozsvár sz. kir. várostól, részint 
a kolozsvári kereskedelmi és iparkamarától, részint más pénzintézetek 
és személyes adakozóktól folyt be. A kolozsvár városi nyilvá- 
nos községi polgári fiuiskola értesitője, szerkesztette dr. 


sa 

Ferenczi Zoltán igazgató. A tanerők száma: 5 rendes, 4 póttanár és 7 
hitfelekezeti hitoktató. Tanulók száma 104. — A sz.-udvarhelyi ev. 
ref. collegium értesitője, az előljáróság megbizásából szerkesz- 
tette Gönczi Lajos tanvezető tanár. az iskolánál alkalmazva van 5 ren- 
des, 4 segédtanár, 2 szak- és 8 köztanitó. Összes tanulói létszám év 
végén volt 276. A tanulók ez évben 2720 frt 42 kr. s 12 drb. arany 
pénz-, és 24 véka gabona-segélyben részesültek. — A brassói m. k. 
állami elemi, polgári és ipariskolák értesitője, kiadta 
Orbán Ferencz igazgató. Az elemi iskolában a tanitó-testület áll 14 tag- 
ból, ezek részint rendes, részint segéd-tanitói és tanitónői minőségben 
vannak alkalmazva. Ezeken kivül van 3 hittanitó. A belvárosi leányis- 
kolában van 158 tanuló, a fiuiskolában 131 tanuló, a bolonyai iskolá- 
ban van 144 mindkét nembeli tanuló. A polgári iskolában a tanerők 
száma 10. Mindkétnembeli tanulók száma összesen 94. Az ipariskolában 
az összes tanulói létszám 120. — A nagyváradi r. kath. népis- 
kola értesitője. Tanitók száma 4. Tanulók száma 217. 


KÜLÖNFELEK. 

A. zsinati főtanácsra, mely f. hó 26., 27. s 28-ik napjain fog 
megtartatni Vargyason, a következő egyházi szónokok vannak kinevezve : 
Első napra Csegezi László, bágyoni lelkész és aranyos-tordaköri 
jegyző; az urvacsora-osztáskor ágendál Raffaj Domokos, uj-székeli 
lelkész és kereszturköri jegyző; másodnapján az uj papok felszentelése 
alkalmával az egyházi beszédet tartja Boros György kolozsvári főisk. 
tanár. Az előkészületek nagyban folynak a vendégek méltó elfogadására. 
Mi hiszszük, hogy a szép Erdővidékére sokan fognak berándulni, s igy 
népes és érdekes zsinatnak nézünk elébe. 

Uaitárius isteni tisztelet Déván. Péterfi Dénes kolozs- 
vári unitárius lelkészt s szerkesztő-társunkat dévai hitrokonaink felkérték, 


" hogy tartson isteni tiszteletet. A mint egy jelenvolt barátunk értesit, az 


) 


ÉV 
pr? 


isteni tisztelet f. hó 5-én az ottani ref. templomban szépszámu közönség 
előtt folyt le. , Mindnyájan egyek vagyunk a Krisztusban" alapigék nyomán 
szónok gyönyörü egyházi beszédet tartott, melyben megragadó vonásokkal 
festette, hogy a hit és szeretet által a kereszténység valamenynyi fele- 
kezetei egyek, a különbséget csak a külső formák, a mellékes dolgok 
idézik elő. Megnyugvással néz a jövőbe, mely a felekezetek közötti egy- 
séget létrehozni van hivatva; nagy haladást mutat már a jelen is, mely- 
re a szép példát éppen Déva adja, hol az unitárius vallásnak egyik 
nagy alapitója szenvedett martyr-halált a multban, ma pedig egy másik 
keresztény felekezet szeretete megnyitja Dávid Ferencz vallási utodainak 
saját templomát! . . . Változnak az idők!.... Péterfi tiszteletére, kivel 
együtt volt kedves neje is, az nap Sándor József kir. közjegyzőnél, 
hétfőn Maros-Németiben gr. Kuun Gézánál volt ebéd a ref. és unitar. 
egyházak több előljárójának részvéte mellett. Gr. Kuun jeles munkatársunk 


meghivásából ez alkalommal pár napot Maros-Némethiben is töltött. 


. Az aranyos-tordai egyházköri gyülés — mint tudósitónk 


irja — folyó hó 24-én Ar.-Rákoson kevés érdeklődéssel folyt le, nem 


lévén jelen sem a világi gondnokok, sem pedig a vidéki világi egyh. 

Tanácsosok közül senki. A gyülés megnyitását megelőzőleg a templom- 
ban isteni tisztelet volt, mely alkalommal Székely László csegezi pap 
tartott szivreható imát s szép gondolatokban gazdag egyházi beszédet. 
A gyülésen inditványoztatott, hogy miután az érdemekben megőszült 
Koronka Antal esperes gyengélkedő egészsége miatt hivatalos teendőit 
nem végezheti, kéressék fel az E. K. Tanács az iránt, hogy esperesi Se- 
gédet nevezzen ki. Az E. K. Tanács a körnek ebbeli folyamodását már 
el is intézte, Csegezi László bágyoni papot s egyh. köri jegyzőt nevez- 
vén ki esperesi segédnek. 

Az orsz. középiskolai tanáregyesület ez idei közgyű- 
lése Kolozsvárt tartatott meg julius .5. 6. és 7-dik napjain. A gyülés 
programmjából kiemeljük a következőket: ,Az iskolai értesitőkről" Mal- 
mosi Károly tartott szakavatott felolvasást, mely élénk eszmecserét idézett 
elő. , A fels. leányiskolák czélja és szervezete", tartotta dr. Széchy Ká- 
roly. , A tanulók felfogásának rendkivüli módon és nagy mértékben való 
fejlesztése a porosz gymnasiumokban és reáliskolákban", dr. Klamarik 
Jánostól. , A külföldi tanűgyi mozgalmak", felolvasta dr. Alexander Ber- 
nát. Továbbá az évi vizsgálatok és tanári körök ügye. Mindeme fontos 
kérdések megvitatása ezúttal elmaradt; azoknak tüzetes tárgyalása a 
jövő évi közgyűlésre halasztatott. Reméljük, hogy a mostani intézkedés 
és szerzett tapasztalatok következtében a jövi évi közgyülésen e rend- 
kivül égető kérdések szerencsés megoldást fognak nyerni. Figyelemre 
méltó dr. Alexander amaz inditványa, hogy utasittassék a választmány, 
hogy a jövő évi közgyűlés elé oly tervezetet nyujtson be, melynél 
fogva az alapszabályok megváltoztatásával a középiskolák geographiai 
fekvése szerint nagyobb vidéki központokban tanári körök alakúljanak. 
Ha ez sikerül, bizonyára meg lesz üdvös hatása, mert akkor a vidéki 
tanférfiak is nagyobb érdeklődést mutatnának az ügy iránt. 

Az , Amerikai Unitárius Társulat" ez évi közgyülését 
május végén tartotta meg Bostonban. Népesebb, sikerültebb májusi gyü- 
lésök amerikai hitrokoninknak — a lapok tudósitásából itélve — ennél 
nem igen volt. A gyülés érdekeltségét fokozta, dr. Holmes W. Olivér 
hirneves költő, regényiró s tudós tanárnak a jelenléte, ki szellemes, él- 
czes beszédeivel elragadta a nagy közönséget. Dr. Hedge, Dr. Peabody, 
Dr. Clarke, Savage kitünő tudósok szintén szebbnél-szebb beszédeket tar- 
tottak. Az egész gyülés folyama, s a reményteljes titkári jelentés arról 
tanuskodik, hogy a titkár szavai szerint az unitárius millenium közele- 
dése nincs messze. A társulat czéljaira ez évben 7 ezer dollárral több 
gyült be, mint máskor. A unitárius elvekért való lelkesedést bizonyitja 
az, hogy 3 hónap alatt egy nagyszerü unitárius épület létesitésére 120 
ezer dollárt gyüjtöttek. Az évi összes adakozás eredménye pedig 240987 
dollárra megy. 

,Egyik nevezetes eseménye a lefolyt évnek — mondja Reynolds 
titkár úr a jelentéseben — a Kovács János tanár látogatása volt. Az ő 
jelenléte kedves volt mindenütt; örömmel hallgattuk szószékeinken és 
gyüléseinkben. Enthusiasmusa által élesztette érdekelődésünket az erdélyi 
ős unitárius egyházak iránt, s lelkes beszédei gyarapitották azokról va- 
ló ismereteinket. Nagyőn szép is az eredmény, mely müködését követte. 

A Richmond Anna tanári alapot 10000 dollárra nevelte s a Channing 
tanári alapra szintén több ezer dollárt. gyüjtött. Hő  óhajtásunk, hogy 
ez is minél előbb kiegészittessék 10.000 dollárra, hogy testvér-egyhá- 
zunk kebelében a szabadelvü eszmék terjesztésére szolgálhasson s őket 
a liberalis nevelés nagy munkájában elősegithesse." Nagy gonddal ösz- 
szeállitott jelentését Reynolds ur azzal zárta bé, hogy a lefolyt szép ered- 
ményü évnél, a mutatkozó jelekből itélve, még sikeresebb esztendőt re- 
mél. A hivatalnokok választása megejtetvén, elnök lett megint Kidder 
Henrik ; titkár: Reynolds Grindall; segédtitkár: Fox György; pénztár- 
nok : Burrage György. 

Leány-tanulók kolozsvári főtanodánkban. Hutflesz 


Blanka az I. gymn. osztály, Mózes Ilona pedig a 4-dik elemi osztály 


összes tantárgyaiból, mint magán-tanulók, kitűnő eredménynyel vizs- 
gáztak a lefolyt tanévben. Ez különben nem az első eset nálunk. 

Vallásos buzgóság. Szentgericzéről irják, hogy t. Incze 
Lajos ákosfalvi egyházmegyei gondnok ur, midőn égy alkalommal a va- 
sárnapi iskolázás alatt az ifjuság megható szép énekét hallotta, 6 drb 
énekes könyv vásárlására azonnal 3 o. é. forintot ajándékozott. Oly ne- 
mes tett, mely méltó a feljegyzésre. 

Gyászhir. Radó János adófelügyelői helyettest és fogalmazót s 
nejét, Csiszér Annát megrenditő csapás érte, szeretett leányuknak, Radó 
Szász Ionának, julius hó 27-én, életének 15-dik évében, Nagy-Enyeden 
történt váratlan elhunytával. Fogadják őszinte részvétünk kifejezését a 
bánatos szivü szülők nagy veszteségük közepett! 


A. szerkesztőség postája. 


Albert János urnak. Torda. A küldeményt köszönettel vettük. 
Fogadja szives üdvözletünk. — Jékey Aladár urnak. Teke. A jövő 
számban közölni fogjuk. Folyóiratunk iránti érdeklődését köszönjük. Gál 
K. levele e fűzetünkre későn érkezett. Siménfalvi Gy. jövőre maradt. 


ASR.AN KÖNYV. 


A. Budapesten alapitandó unitárius rendes lelkészi állomásra s ál- 
landó imaházra tett kegyes adományok : 


XVI közlemény. 


Ifj. Faragó Samu gyüjtése a 18. számu könyvecskével Miskolczon : 
Ifj. Faragó Samu 2 fÍrt., Miskolczi takarék-pénztár 1 frt., Gvermann S. 
1 frt., Singer Bertalan 80 kr., Miskolczi Gormalon 80 kr., Szilvay Jó- 
zsef 70 kr., Pfliegler János, R. Zs., Kandó Jenő, W., Volni Vilmos, 
Gottlief D., V. N. N., Marusák Károly, Leszik Barna, Kurucz János, 
Korniczky Lajos, Gescheit, Szekrényessy Lajos, Nagyfejeö Gyula. Krausz 
Gusztáv, Ferenczy B. egyenként 50—50 kr. Nagy Péter 50 kr., Lőry 
József, Spuller József, Egy valaki, Szombathy János, ifj. Sir Nándor, 
Maar Károly egyenként 40—40 kr. Hercz Zs., Harangi 5. Havass V. 

József egyenként 30—30 kr. Pflieger János, Máté M., Ganovszky Gy., 
Merk! Gyula, Koos Miksa, M. L., . személyenként 20—20 kr. Imre Jó- 
zsef 20. kr. Singer Bertalan, Hagymássy T. Istvánffi Jozéfa, Berki Lász- 
ló, G. E. egyenként 10—10 krajczárt. Összesen adakoztak 20 frtot. 

Főtisztelendő Ferencz József ur 1-ső számu gyüjtőkönyvecskéjében 
adakoztak Kolozsvártt: Tauffer Ferencz ur 5 frt, Kolozsvári kisegitő- 
takarékpénztári szövetkezet 5 frt. Dr. Groisz Gusztáv ur 5 írt. Schil- 
ling Rudolf ur 5 forint. Hutflesz Károly ur 5 forint. Stein ur 5 forint. 
Bokros Elek ur 5O forint. Hitelbank és Zállogkölcsön 3 forint, Gámán 
Zsigmond ur 3 frt. Dorgó Albert ur 3 frt. Páll Sándor ur 3 frt. Szász 
Domokos ur 2 frt. Geltch János ur 1 frt. Rettegi Mihály ur 1 frt. Bok- 
ros Béla ur 1 frt. Korbuly Bogdán ur 2 frt. Wagner Fr. ur 50 kr. 
Csermák ur 5O kr. Összesen 100 frt. 

Gruber József ur által: Gruber József 10 frt. Felső Verkes Bá- 
nya műtársulat Veres Patakon 30 frt. Együtt 40 frt. Májai István ta- 
nár ur Tordán 5 fit. 

E közlemény öszszege 165 frt. Ehez adva a XV. közlemény ösz- 
szegét: 11,090 frt 37 krt, az alap teszen 11,255 frt 37 krt. 

Budapest, 1883. julius 12-én. § 

Hajós János, Végh József, 
egyházi gondnok. pénztárnok. 


A. toroczkó-szentgyörgyi leégett mesteri lakra adakoztak még : 


Koronka Antal 1 frt. Koronka Antalné 1 frt. Pál János 1 forint. 
Czupor Miklós 1 frt. Czupor Mihály ifj. 20 kr. Tamás Simon id. 50 kr. 
Botár János (Geczi) 50 kr. Both József 50 kr. Gál György 1 frt. Simon 
Miklós belső 1 frt. Kerekes Ferencz idsb. 20 kr. Pál András 40 kr. Ba- 
logh György 1 frt. Király Ferencz idsb. 60 kr. Ekárt István 1 frt. 5i- 
mon Miklós külső 2 frt. Csongvay Lőrincz 1 frt. Czupor Andor idsb. 
1 frt. Zsakó István (preses) 5 frt. Zsakó János p. mester 1 frt. Botár 
János piaczi 1 frt. Zsakó József 1 frt. Vernes István ifj. 50 kr. Fleischer 
Farkas fürer DO kr. Ifj. Zsakó István 20 kr. Molnár János 25 kr. Ver- 
nes P. Istók 1 frt. Özv. Botár Jánosné 1 frt. Zsakó János biró 1 frt. 
Ifj. Borbély Péter 50 kr. Id. Borbély Péter 50 kr. Botár István 20 kr. 
Özv. Zsakó Anna 10 kr. Özv. Vernes Anna 10 kr. Vajda József 40 kr. 
Czupor Zsuzsi 10 kr. Balog János 20 kr. Kelemen János 50 kr. Zsakó 
János 10 kr. Vernes János 50 kr. Székely Ferencz 50 kr. Vernes György 
40 kr. Czupor Mihály 50 kr. Szabó Istók 10 kr. Kelemen Ferencz 40 kr. 
Czeglédi András 40 kr. Székely János 20 kr. Lakatos Miklós 50 kr. Özv. 
Zsakó János 10 kr. Simándi Andor 30 kr. Borbély Márton 50 kr. Székely 
János ifj. 20 kr. Almási István 20 kr. Botár Ferencz 20 kr. Szakács János 
50 kr. Lakatos János 40 kr. Simon József 1 frt. Botár Andor 5O kr. 
Simándi Andor felső 20 kr. Klocza János kerekes 20 kr. Sebes Pálné 
5 kr. Demény Ferencz csizmadia 20 kr. Ekárt Ferencz 25 kr. Torocz- 
kói unitár egyház 6 frt. Összesen 44 frt 35 kr. 

Toroczkó-Szt.-György, 1883. jun. 27. Létay Domokos, 

lelkész. 


